การประกอบธุรกิจของแต่ละสายผลิตภัณฑ์

1. สายธุรกิจเทคโนโลยี

1.1 กลุ่มอินฟอร์เมชั่นเทคโนโลยี

ฝ่ายระบบคอมพิวเตอร์และบริการ

-   ลักษณะผลิตภัณฑ์หรือบริการ

ฝ่ายระบบคอมพิวเตอร์และบริการ เป็นผู้จัดจำหน่ายและให้บริการพัฒนาระบบงานคอมพิวเตอร์
รวมไปถึงการให้คำปรึกษา และให้บริการซ่อมบำรุงและรักษาระบบคอมพิวเตอร์แบบเบ็ดเสร็จ
(Turnkey Solution) ในลักษณะ System Integrator Provider
โดยเฉพาะอย่างยิ่งการพัฒนาระบบ Data Warehouse ในระดับ Enterprise และ
Departmental ให้แก่ลูกค้า

ปี 2549 ฝ่ายฯ มุ่งเน้นการพัฒนาระบบงานในรูปแบบ Decision Support System
ซึ่งเป็นระบบที่ช่วยในการตัดสินใจของผู้บริหาร
และยังทำหน้าที่จัดหาทั้งเครื่องคอมพิวเตอร์และบริการอื่นๆ ที่เกี่ยวเนื่อง เช่น การจัดหาและพัฒนา
Application Software ในลักษณะของ Web Services การออกแบบระบบงาน
การติดตั้งระบบเครือข่าย การฝึกอบรม
รวมทั้งการติดตั้งระบบรักษาความปลอดภัยของระบบงานที่มีข้อมูลที่มีความสำคัญมาก

-   การตลาดและภาวะการแข่งขัน

การแข่งขันในธุรกิจฯ ทวีความรุนแรงเพราะมีคู่แข่งเกิดขึ้นมาก ฝ่ายฯ
ยังคงรักษามาตรฐานการให้บริการ โดยนำเสนอผลิตภัณฑ์ที่มีคุณภาพและการให้บริการหลังการขาย
ให้แก่ลูกค้าซึ่งส่วนใหญ่เป็นหน่วยงานราชการ และบางส่วนเป็นบริษัทเอกชนและบุคคลทั่วไป
พร้อมให้บริการซ่อมบำรุง โดยทีมวิศวกรที่มีความสามารถและประสบการณ์สูง ฝ่ายฯ
ยึดมั่นในนโยบายที่จะนำเสนอเทคโนโลยีที่ทันสมัยและดีที่สุด
และดำเนินการติดตั้งให้ได้ตามกำหนดเวลา โดยคำนึงถึงความพอใจของลูกค้าเป็นสำคัญ

-   การจัดหาผลิตภัณฑ์หรือบริการ

ฝ่ายฯจัดหาผลิตภัณฑ์และการให้บริการมาจากพันธมิตรทางการค้า
ซึ่งเป็นผู้ผลิตหรือผู้แทนจำหน่ายทั้งภายในและภายนอกประเทศ

-   งานที่ยังไม่ได้ส่งมอบ

โครงการพัฒนาฐานข้อมูลผู้ประกอบการอินเทอร์เน็ต
ระบบงานบริหารของกระทรวงพัฒนาสังคมและความมั่นคงมนุษย์ จังหวัดนนทบุรี และจังหวัดปทุมธานี
โครงการพัฒนาระบบงานการ แจ้งเหตุไข้หวัดนก
และโครงการพัฒนาระบบงานแจ้งเหตุผู้ด้อยโอกาสและถูกทำร้าย คาดว่าจะส่งมอบงานได้ในปี 2550

-   โครงการในอนาคต

ฝ่ายฯยังคงมุ่งเน้นการประมูลงานและการลงทุนที่สามารถสร้างรายได้อย่างต่อเนื่องในโครงการของหน่วยราชการ
รัฐวิสาหกิจและเอกชน

บริษัท ล็อกซบิท จำกัด (มหาชน)

-   ลักษณะผลิตภัณฑ์หรือบริการ

บริษัท ล็อกซบิท จำกัด (มหาชน) เป็นบริษัทย่อยของบริษัท ล็อกซเล่ย์ จำกัด (มหาชน)
ที่ให้บริการด้านเทคโนโลยีสื่อสารและสารสนเทศด้านการสื่อสารข้อมูล (Data Communication)
ธุรกรรมอัตโนมัติ (Transaction Automation) ระบบจ่ายเงินโดยสื่ออิเล็กทรอนิกส์
ระบบฝาก-ถอนเงินอัตโนมัติ อุปกรณ์คอมพิวเตอร์ขนาดใหญ่และงานเครือข่าย (Large systems &
Networks)
ระบบสื่อสัญญาณความเร็วสูงผ่านอุปกรณ์ที่ใช้เชื่อมโยงชุมสายโทรศัพท์ผ่านสายเคเบิลใยแก้วนำแสง
(SDH และ DXC) ธุรกิจ Payphone และธุรกิจพัฒนาสื่ออิเล็กทรอนิกส์ เป็นต้น

นอกจากนี้ บริษัทฯ ยังมีผลิตภัณฑ์ใหม่เกี่ยวกับระบบ Card Processing
เพื่อใช้ในการออกบัตรเครดิต บัตรเดบิต หรือบัตรเงินสด รวมถึงการอนุมัติวงเงินที่ใช้
(Authorization) รวมถึงอุปกรณ์ EDC รุ่นใหม่ที่ใช้กับระบบ GPRS

-   การตลาดและภาวะการแข่งขัน

กลุ่มลูกค้าเป้าหมายของบริษัท ฯ ได้แก่ กลุ่มธุรกิจธนาคาร กลุ่มธุรกิจโทรคมนาคมทั้งภาครัฐ
ภาครัฐวิสาหกิจและภาคเอกชน สภาวะการแข่งขันในอุตสาหกรรมนี้จะมีการเปลี่ยนแปลงค่อนข้างเร็ว
สาเหตุมาจากสินค้าที่มีการพัฒนาให้มีคุณสมบัติและรูปแบบที่ทันสมัยอยู่ตลอดเวลา รวมทั้งความ
ผันผวนของราคา ล้วนเป็นองค์ประกอบที่ก่อให้เกิดการแย่งชิงตลาดอย่างรุนแรง
อย่างไรก็ตามบริษัทฯ ยังมีความได้เปรียบเมื่อเทียบกับคู่แข่ง ทั้งนี้เพราะบริษัทฯ
มีความเชี่ยวชาญในการให้บริการและดูแลระบบต่าง ๆ ซึ่งได้รับการออกแบบไว้อย่างเหมาะสม
เพื่อตอบสนองความต้องการของกลุ่มลูกค้าให้สามารถใช้ประโยชน์จากเทคโนโลยีได้อย่างเต็มที่
จะเน้นการนำสินค้าที่มีคุณภาพและมีความเหมาะสมกับความต้องการของลูกค้าเข้ามาจำหน่าย
การให้บริการเสริมหลังการขายอย่างต่อเนื่อง ทำให้ได้รับความไว้วางใจจากลูกค้า

-   การจัดหาผลิตภัณฑ์หรือบริการ

บริษัทฯ มีการศึกษาตลาดและความต้องการของลูกค้าอยู่เสมอ
เพราะสินค้าที่จำหน่ายอยู่นั้นมีการเปลี่ยนแปลงค่อนข้างเร็ว
ทั้งทางด้านเทคโนโลยีด้านสารสนเทศและโทรคมนาคม
สินค้าที่นำเสนอจะต้องเป็นสินค้าที่ผ่านเกณฑ์มาตรฐานซึ่งใช้อยู่ทั่วโลก และบริษัทฯ
จะต้องเป็นผู้แทนจำหน่ายซึ่งสามารถเพิ่มมูลค่าของการให้บริการได้ด้วย

-   งานที่ยังไม่ได้ส่งมอบ

  -ไม่มี-

-   โครงการในอนาคต

บริษัทฯ มีเป้าหมายที่จะให้บริการแบบครบวงจรมากกว่าการขายทั่วๆ ไป และดำเนินธุรกิจประเภท
Business Outsourcing
ซึ่งเป็นธุรกิจบริการที่เริ่มมีความสำคัญและสามารถเพิ่มฐานรายได้ให้เกิดขึ้นอย่างต่อเนื่อง
นอกจากนั้นยังมีโครงการ Work Flow ของ Global 360
ซึ่งเป็นระบบการจัดการและจัดเก็บเอกสาร และโครงการ EDC
ซึ่งเกี่ยวกับการป้องกันการปลอมแปลงบัตร (EMV)

บริษัท โปรเฟสชั่นนัล คอมพิวเตอร์ จำกัด

-   ลักษณะผลิตภัณฑ์หรือบริการ

  บริษัทฯ เป็นบริษัทย่อยของบริษัท ล็อกซบิท จำกัด (มหาชน) ทำธุรกิจด้านการวางระบบ

สารสนเทศแบบครบวงจร (Total IT Solutions) ได้แก่ การจำหน่าย ให้เช่า
และบริการดูแลรักษา Computer hardware, Software, Network, Site preparation
รวมถึงการให้บริการปรึกษาด้านเทคโนโลยี สารสนเทศ
และการบริหารจัดการศูนย์คอมพิวเตอร์ด้วยบุคลากรมืออาชีพ

  บริษัทฯ เป็นสมาชิกของสมาคมอุตสาหกรรมซอฟต์แวร์ไทย (ATSI) และได้รับการรับรอง

มาตรฐาน ISO 9001 : 2000 จากสถาบัน MASCI, มาตรฐาน CMM level 2
รวมถึงได้รับรางวัลต่าง ๆ อาทิเช่น IBM BEACON Award (2003) เป็นต้น

การตลาดและภาวะการแข่งขัน

  ปัจจุบันธุรกิจเทคโนโลยีสารสนเทศมีการแข่งขันรุนแรงขึ้น โดยเฉพาะอย่างยิ่งการแข่งขันด้าน

ราคาอันเนื่องจากนโยบาย e-Auction ของรัฐบาล บริษัทฯ เน้นการเสนอ Solution
และการบริการที่มีคุณภาพมาตรฐานได้รับความพึงพอใจจากลูกค้า บริษัทฯ
มีนโยบายที่จะจำหน่ายสินค้าในราคาที่ยุติธรรมและสามารถแข่งขันได้กับผู้ค้ารายอื่น
โดยเน้นการควบคุมต้นทุนของสินค้า การจัดส่ง รวมถึงการบริหารการจัดการที่มีประสิทธิภาพ
และการพัฒนาความสามารถของพนักงานอย่างต่อเนื่อง

ลูกค้ากลุ่มเป้าหมายของบริษัทฯ ได้แก่ ราชการ รัฐวิสาหกิจ โทรคมนาคม ธุรกิจสุขภาพ
และธนาคาร โดยการขายผ่านตัวแทนและพนักงานขายของบริษัทฯ
สินค้าที่จำหน่ายจะเน้นผลิตภัณฑ์จากผู้ผลิตชั้นนำที่ได้มาตรฐานคุณภาพ เช่น IBM, HP, CISCO,
Oracle, และ Microsoft

-   การจัดหาผลิตภัณฑ์หรือบริการ

  เนื่องจากบริษัทฯ เป็นผู้พัฒนา Application Software ตามความต้องการของลูกค้า
  (Turnkey

Solution) บริษัทฯ จึงให้ความสำคัญต่อการติดตามเทคโนโลยีใหม่ๆ ที่มีความสมบูรณ์มั่นคง
เหมาะกับการนำมาใช้งานจริง โดยก่อนนำเสนอสินค้าหรือผลงานต่อลูกค้าบริษัทฯ
จำเป็นต้องมีการพิสูจน์ทดสอบอย่างจริงจัง (Proof of the concept)
และเมื่อเห็นว่าเหมาะสมจึงนำมาพัฒนาต่อยอดเป็น Solution ที่ใช้งานได้ บริษัทฯ
ได้กระทำการทดสอบและพัฒนา Application Software ต่างๆ อย่างต่อเนื่อง จนในปี 2548
บริษัทฯ ได้รับการรับรองจาก The Maturity Model for Software (SW-CMM) Level 2
ซึ่งเป็นการปรับปรุงระบบการพัฒนา Software Development ให้เข้าสู่มาตรฐานโลก
และมีแผนการพัฒนาทีมงาน Software Development ไปสู่ CMM I และทีม IT Outsourcing
ไปสู่ ITIL (Information Technology Infrastructure Library)ในปี 2550

บริษัทฯ ได้ให้ความสำคัญต่อการพัฒนาวิชาชีพของพนักงาน เพื่อให้คงระดับคุณภาพในการให้บริการ
มีการเปลี่ยนแปลงทางด้านเทคโนโลยี จึงทำให้เกิดความพึงพอใจแก่ลูกค้าที่ได้รับบริการ โดยบริษัทฯ
ให้พนักงานทดสอบทางด้าน IT Certification
ซึ่งปัจจุบันมีพนักงานที่ผ่านการทดสอบในหลายสาขารวมกันมากกว่า 100 Certifications

-   งานที่ยังไม่ได้ส่งมอบ

  โครงการที่อยู่ระหว่างการดำเนินการส่งมอบ เช่น โครงการกองทุนเงินให้กู้ยืมเพื่อการศึกษา

โครงการศูนย์ข้อมูลกลาง สำนักงานปลัดกระทรวงมหาดไทย โครงการ CFO กรมบัญชีกลาง
และโครงการ Server and Database โรงพยาบาลสมเด็จพระบรมราชเทวี ณ ศรีราชา เป็นต้น

-   โครงการในอนาคต

โครงการขยายระบบ Network โครงการติดตั้งระบบรักษาความปลอดภัย โครงการจัดทำ Web
Portal และโครงการระบบ e-Office เป็นต้น

บริษัท เน็ทวัน เน็ทเวิร์ค โซลูชั่น จำกัด

-   ลักษณะผลิตภัณฑ์หรือบริการ

บริษัทฯ จำหน่าย ให้เช่า และให้เช่าซื้ออุปกรณ์คอมพิวเตอร์เครือข่าย รวมถึงบริการออกแบบ ติดตั้ง
และบำรุงรักษาอุปกรณ์คอมพิวเตอร์
อุปกรณ์เครือข่ายสื่อสารข้อมูลคอมพิวเตอร์และอุปกรณ์ที่เกี่ยวกับการใช้งานระบบอินเทอร์เน็ต

-   การตลาดและภาวะการแข่งขัน

บริษัทฯ มุ่งเน้นการขายโครงการเป็นหลัก
ให้กับลูกค้าหน่วยงานราชการและเอกชนระดับกลางถึงระดับใหญ่
โดยเน้นการแข่งขันในด้านคุณภาพและระดับความพึงพอใจของลูกค้ามากกว่าด้านราคา

ภาวะการแข่งขันในธุรกิจมีค่อนข้างสูง เนื่องจากมีบริษัทผู้แทนจำหน่ายหลายบริษัทในธุรกิจเดียวกัน

-   การจัดหาผลิตภัณฑ์หรือบริการ

บริษัทฯ ได้เพิ่มผลิตภัณฑ์ให้มีความหลากหลายมากขึ้น ในส่วนอุปกรณ์ต่างๆ เช่น Storage และ
Server อย่างไรก็ตาม บริษัทฯ ยังคงเน้นจำหน่ายสินค้าที่เป็นเทคโนโลยีชั้นสูง
และขยายการบริการเพิ่มขึ้นในส่วนของ Managed Services และบริการ Outsourcing
เพื่อรองรับลูกค้าที่ต้องการบริการจากผู้เชี่ยวชาญ

-   งานที่ยังไม่ได้ส่งมอบ

โครงการ Distributed โครงการ Unified Coding ของบริษัท ทีโอที จำกัด (มหาชน) งาน
Maintenance ของบริษัท ไปรษณีย์ไทย จำกัด (มหาชน) งาน Netrork Outsourcing
ของบริษัทโทเทิ่ล แอ็คเซ็ส คอมมูนิเคชั่น จำกัด (มหาชน) มหาวิทยาลัยมหิดล
และองค์การอนามัยโลก มีกำหนดส่งมอบในปี 2550

-   โครงการในอนาคต

บริษัทฯ
มีนโยบายเพิ่มผลิตภัณฑ์ด้านซอฟท์แวร์ให้ลากหลายมากขึ้นโดยเฉพาะที่เกี่ยวข้องกับการควบคุมดูแลและด้านการรักษาความปลอดภัย
รวมทั้งการขยายบริการด้านการบริหารเครือข่ายคอมพิวเตอร์ การติดตั้งและบำรุงรักษาอุปกรณ์

บริษัท โมบาย อินโนเวชั่น จำกัด

-   ลักษณะผลิตภัณฑ์หรือบริการ

บริษัทฯ ให้บริการระบบบริหาร และติดตามพิกัดตำแหน่งยานพาหนะ (Fleet Management
System) แบบ Real Time ในรูปแบบ Application Service Provider (ASP)
รายแรกของประเทศไทย ภายใต้ชื่อ FleetExpert
และเป็นผู้ให้บริการระบบเชื่อมต่อข้อมูลระหว่าง Mobile Equipment
ผ่านเครือข่ายอินเทอร์เน็ตและเครือข่าย GSM พร้อมระบบการบริหารการขายผ่าน Pock PC/PDA
ภายใต้ชื่อ Mobile Convergence Expert (MCE)

-   การตลาดและภาวะการแข่งขัน

บริษัทฯ มุ่งเน้นคุณภาพของสินค้าและการบริการที่ดี มีการพัฒนาสินค้าอย่างต่อเนื่อง
ให้ความสำคัญในการดูแลลูกค้า
ทั้งด้านฝึกอบรมและการให้คำแนะนำทางด้านเทคโนโลยีตลอดระยะสัญญา ด้วยราคาที่สมเหตุสมผล
กลุ่มลูกค้าเป้าหมาย ได้แก่ องค์กรที่ต้องบริหารจัดการพาหนะต่างๆ
ช่องทางการจำหน่ายมีทั้งโดยการขายตรง และขายผ่านตัวแทน
สภาวะการแข่งขันมีแนวโน้มในการใช้กลยุทธ์ทางด้านราคาและการให้บริการที่หลากหลาย

-   การจัดหาผลิตภัณฑ์หรือบริการ

บริษัท แมพพ้อย เอเชีย จำกัด เป็นผู้จำหน่ายกล่องและโปรแกรมที่ติดตั้งในรถยนต์ และ บริษัท
แอดวานซ์ อินโฟ เซอร์วิส จำกัด (มหาชน) ซึ่งจำหน่าย SIM ที่ใช้ในการส่งผ่านข้อมูล

-   งานที่ยังไม่ได้ส่งมอบ

  -ไม่มี-

-   โครงการในอนาคต

บริษัทฯ มุ่งที่จะให้บริการระบบบริหาร และตรวจสอบพิกัดตำแหน่งให้กับธุรกิจลอจิสติกส์ ทุกประเภท
รวมถึงรถยนต์ส่วนบุคคล และขยายธุรกิจไปยังประเทศเพื่อนบ้านตามพื้นที่ที่สัญญาณโทรศัพท์ GSM
ไปถึง รวมทั้งการให้บริการระบบบริหารยานพาหนะผ่านอินเทอร์เน็ต โดยบริษัทฯ
จะมีการลงทุนเพิ่มเติมในด้านอุปกรณ์และเทคโนโลยีต่างๆ ที่ทันสมัย
เพื่อการดำเนินงานที่มีประสิทธิภาพสามารถตอบสนองความต้องการของลูกค้าได้

บริษัท ดาต้า มายนิ่ง จำกัด

-   ลักษณะผลิตภัณฑ์หรือบริการ

บริษัทฯ ดำเนินธุรกิจด้านอินฟอร์เมชั่นเทคโนโลยี โดยเป็น System Integrator
ด้านระบบวิเคราะห์ข้อมูลให้กับลูกค้าทั้งที่เป็นหน่วยงานราชการและเอกชน
ซึ่งจำเป็นต้องใช้ข้อมูลเหล่านั้นมาประกอบในการบริหารงาน และภารกิจของหน่วยงานนั้น

-   การตลาดและภาวะการแข่งขัน

  กลุ่มลูกค้าของบริษัทฯ ได้แก่ หน่วยงานที่มีการป้องกันและปราบปรามอาชญากรรม

หน่วยงานที่เกี่ยวข้องกับการดูแลการฉ้อโกงในธุรกิจที่เกี่ยวกับการเงินทั้งภาคราชการและเอกชนที่ต้องการนำข้อมูลมาใช้ในการวิเคราะห์และบริหารงาน
ช่องทางการจำหน่ายจะเป็นในรูปโครงการซึ่งจะติดต่อโดยตรงกับลูกค้า
การแข่งขันของธุรกิจนี้อาศัยความไว้วางใจและความเชื่อมั่นในระบบและบริการที่ประทับใจมากกว่าการแข่งขันด้านราคา

-   การจัดหาผลิตภัณฑ์หรือบริการ

บริษัทฯ
เป็นพันธมิตรกับบริษัทเจ้าของผลิตภัณฑ์ซอฟท์แวร์ซึ่งส่วนใหญ่จะเป็นต่างประเทศการนำเสนอผลิตภัณฑ์แต่ละโครงการขึ้นอยู่กับขนาดของงาน
และความต้องการของลูกค้า รวมถึงการ เป็นพันธมิตรกับบริษัทพัฒนาซอฟท์แวร์
เพื่อให้ระบบงานที่จะนำเสนอตรงกับความต้องการของลูกค้ามากขึ้น

-   งานที่ยังไม่ได้ส่งมอบ

  -ไม่มี-

-   โครงการในอนาคต

บริษัทฯ ได้นำเสนอระบบให้แก่สถาบันการเงิน ซึ่งรวมถึงธนาคาร และธุรกิจหลักทรัพย์
นอกจากนี้แล้ว บริษัทฯ จะขยายฐานลูกค้าไปยังกลุ่มธุรกิจประกันภัยต่อไปด้วย

บริษัท ล็อกซดาต้า จำกัด

-   ลักษณะผลิตภัณฑ์หรือบริการ

บริษัทฯ เป็นหนึ่งในผู้ให้บริการชั้นนำในตลาดธุรกิจ Call Center
ซึ่งมีความหลากหลายและครอบคลุมในทุกบริการที่เกี่ยวข้อง ทั้งในรูปแบบของ Inbound และ
Outbound เช่น การให้บริการข้อมูล การให้ความช่วยเหลือทางเทคนิค
การรับคำสั่งสินค้าและบริการ การสำรวจความคิดเห็น การเก็บรวบรวมข้อมูล
การทำการตลาดทางโทรศัพท์ การขายสินค้าและบริการทางโทรศัพท์ นอกจากนี้ยัง
เป็นที่ปรึกษาในการจัดตั้ง Call Center การจัดหาพนักงานที่มีคุณภาพเพื่อปฏิบัติงาน ณ
สถานที่ทำการของลูกค้า (outsourcing call center) อีกด้วย

-   การตลาดและภาวะการแข่งขัน

ธุรกิจ Call Center เป็นเครื่องมือทางการตลาดที่เป็นที่นิยม
เนื่องจากความมีประสิทธิผลและสามารถลดค่าใช้จ่ายในองค์กรของลูกค้า
รวมทั้งยังสามารถเป็นช่องทางในการให้บริการที่ทั่วถึงและเข้าถึงลูกค้าอย่างมีประสิทธิภาพ
ทำให้สามารถจัดการความสัมพันธ์กับลูกค้าได้อย่างเต็มที่และส่งผลไปถึงยอดขายหรือภาพลักษณ์ที่ดีขององค์กร

-   โครงการในอนาคต

บริษัทฯ จึงวางแผนการพัฒนาทั้งในด้านคุณภาพและปริมาณในการให้บริการ โดยในด้านคุณภาพนั้น
บริษัทฯ มีนโยบายในการเพิ่มศักยภาพของพนักงาน
มีระบบควบคุมและรับประกันคุณภาพการให้บริการแล้ว มีการปรับปรุงเทคโนโลยีให้ทันสมัย
ส่วนในด้านปริมาณนั้น บริษัทฯ
ได้ขยายฐานลูกค้าด้านการทำการตลาดทางโทรศัพท์และการขายทางโทรศัพท์ให้มากขึ้น
เพื่อตอบรับกระแสความนิยมและความมีประสิทธิผลในการใช้ช่องทางการตลาดนี้

1.2 กลุ่มโครงสร้างพื้นฐาน

ฝ่ายระบบขนส่ง

-   ลักษณะผลิตภัณฑ์หรือบริการ

ฝ่ายฯ ดำเนินธุรกิจประเภท System Integrator ในส่วนงานไฟฟ้า และเครื่องกล (E&M
Works)

ซึ่งประกอบด้วย ระบบอาณัติสัญญาณรถไฟ (Railway Signalling) ระบบเก็บเงิน
และระบบควบคุมการจราจรบนทางด่วน (Toll Collection & Traffic Control System)

-   การตลาดและภาวะการแข่งขัน

นโยบายของรัฐบาลที่ให้ความสำคัญกับงานก่อสร้างระบบสาธารณูปโภค (Infrastructure)
โดยเฉพาะการขนส่งทางถนนและระบบราง สร้างโอกาสธุรกิจให้กับฝ่ายฯ โดยฝ่ายฯ
ได้เข้าร่วมประมูลงานระบบดังกล่าวจากหน่วยงานของรัฐวิสาหกิจที่รับผิดชอบ ได้แก่
การรถไฟแห่งประเทศไทย และการทางพิเศษแห่งประเทศไทย
โดยเป็นคู่ค้ากับบริษัทต่างชาติที่มีชื่อเสียงและมีเทคโนโลยีที่มีคุณภาพในราคาที่เหมาะสม เช่น
ประเทศทางยุโรป เป็นต้น เนื่องจากผลิตภัณฑ์ที่ฝ่ายฯ
นำเสนอเป็นผลิตภัณฑ์ที่ต้องใช้ผู้ชำนาญการเฉพาะ (Specialist) การแข่งขันจึงไม่รุนแรงมากนัก

ลูกค้าส่วนใหญ่เป็นหน่วยงานรัฐวิสาหกิจ เช่น การรถไฟแห่งประเทศไทย
การทางพิเศษแห่งประเทศไทย

-   การจัดหาผลิตภัณฑ์หรือบริการ

ผลิตภัณฑ์ของฝ่ายฯ ส่วนใหญ่เป็นการนำเข้ามาจากต่างประเทศ แล้วนำมาประกอบรวมเข้าเป็นระบบ
(Integrate) เพื่อจำหน่ายให้กับลูกค้า อุปกรณ์ที่นำเข้ามาจะไม่มีผลกระทบต่อสิ่งแวดล้อม

-   งานที่ยังไม่ได้ส่งมอบ

โครงการ Signalling ของการรถไฟแห่งประเทศไทย โครงการ CCTV
ของการทางพิเศษแห่งประเทศไทย ทั้งสองโครงการนี้มีกำหนดส่งมอบในปี 2550 ส่วนโครงการ
Traffic Control ของการทางพิเศษแห่งประเทศไทย มีกำหนดส่งมอบงานในปี 2550-2551

-   โครงการในอนาคต

ฝ่ายฯ จะติดตามความคืบหน้า
ของแผนงานและนโยบายในการพัฒนาระบบขนส่งของรัฐบาลรวมทั้งพิจารณาความเป็นไปได้ทางธุรกิจอย่างต่อเนื่อง

ฝ่าย Engineering

-   ลักษณะผลิตภัณฑ์หรือบริการ

ฝ่ายฯ ดำเนินธุรกิจที่เกี่ยวข้องกับระบบพลังงานให้แก่ภาครัฐและภาคเอกชน
โดยให้บริการในลักษณะงานบริการรวมระบบ (System Integration)
ซึ่งครอบคลุมตั้งแต่การดำเนินการทางด้านวิศวกรรม การออกแบบ การจัดหาผลิตภัณฑ์
การดำเนินการก่อสร้าง และการบริหารโครงการ เพื่อให้เป็นไปตามความต้องการของลูกค้า เช่น
งานก่อสร้างและปรับปรุงสถานีไฟฟ้า งานก่อสร้างระบบ สายส่งและสายจำหน่าย
งานก่อสร้างเคเบิ้ลใต้ดิน งานเคเบิ้ลใต้น้ำ
งานจัดหาและติดตั้งระบบควบคุมการทำงานของสถานีไฟฟ้า ระบบผลิตไฟฟ้าพลังงานแสงอาทิตย์
ระบบไฟฟ้าสำหรับโรงงาน อาคารสูง ระบบสาธารณูปโภค
รวมถึงการให้บริการด้านงานระบบไฟฟ้าทั่วไป ได้แก่ งานบำรุงรักษา งานบริการทดสอบระบบ
และงานให้คำปรึกษาด้านระบบไฟฟ้า เป็นต้น

-   การตลาดและภาวะการแข่งขัน

  จากการที่ภาครัฐได้จัดสรรงบประมาณในการลงทุนด้านระบบไฟฟ้าและพลังงานอย่างต่อเนื่อง

เพราะถือเป็นปัจจัยสำคัญในการพัฒนาประเทศและความเป็นอยู่ของประชาชน
ภาคเอกชนเริ่มให้ความสนใจในการลงทุนด้านระบบไฟฟ้าและพลังงานมากขึ้น
จึงสร้างโอกาสทางธุรกิจที่ดีของฝ่ายฯ และจากการที่ฝ่ายฯ ดำเนินธุรกิจด้านนี้มาเป็นเวลานาน
โดยยึดมั่นนโยบายด้านการให้บริการอย่างมีคุณภาพ รวมทั้งบุคลากรในฝ่ายฯ ที่เป็นผู้ที่มีความรู้
ความชำนาญเป็นอย่างดี จึงทำให้มีชื่อเสียงเป็นที่ยอมรับ
และได้รับความไว้วางใจจากลูกค้าอย่างต่อเนื่อง เป็นผลให้ฝ่ายฯ มีสถานภาพและศักยภาพที่ดี
ลูกค้าหลักของฝ่ายฯ ประกอบด้วย การไฟฟ้าส่วนภูมิภาค การไฟฟ้านครหลวง
และการไฟฟ้าฝ่ายผลิตแห่งประเทศไทย

ฝ่ายฯ จำหน่ายสินค้าและบริการให้กับลูกค้า โดยการเข้าร่วมประกวดราคา
ทั้งในลักษณะที่เป็นผู้รับเหมาโดยตรง ผู้รับเหมาช่วง และเสนอขายโดยตรงให้กับลูกค้า โดยฝ่ายฯ
มีนโยบายให้ความสำคัญต่อการการออกแบบ การจัดหาผลิตภัณฑ์
และการควบคุมการดำเนินงานที่มีประสิทธิภาพ เพื่อให้ตรงต่อความต้องการของลูกค้ามากที่สุด

-   การจัดหาผลิตภัณฑ์หรือบริการ

ฝ่ายฯ มีความสัมพันธ์ที่ดีมากกับคู่ค้าซึ่งเป็นผู้ผลิต
และตัวแทนจำหน่ายที่น่าเชื่อถือจากทั้งในประเทศและต่างประเทศ โดยที่ผ่านมาคู่ค้าให้
ความร่วมมือที่ดีในการทำงานกับทางฝ่ายฯ มาโดยตลอดทำให้การจัดหาผลิตภัณฑ์ของฝ่ายฯ
เป็นไปอย่างเหมาะสมต่องานและการนำเสนอต่อลูกค้า

-   งานที่ยังไม่ได้ส่งมอบ

ในปีที่ผ่านมาฝ่ายฯ มีโครงการที่อยู่ระหว่างดำเนินงานหลายโครงการซึ่งมีกำหนดส่งมอบภายในปี
2550 ได้แก่ งานจัดหาและติดตั้งระบบไฟฟ้า La Royale Beach Condominium พัทยา
จังหวัดชลบุรี งานก่อสร้างสถานีไฟฟ้าสมุทรสาคร 1 จังหวัดสมุทรสาคร
งานก่อสร้างสถานีไฟฟ้าไชยา จังหวัดสุราษฎร์ธานี งานก่อสร้างสถานีไฟฟ้าย่านตาขาว จังหวัดตรัง
งานก่อสร้างสถานีไฟฟ้าคุระบุรี จังหวัดพังงา เป็นต้น

-   โครงการในอนาคต

ฝ่ายฯ มีเป้าหมายที่จะสร้างชื่อเสียงให้เป็นที่ยอมรับในด้านงานจัดหาและติดตั้งระบบไฟฟ้า
รวมทั้งการดำเนินงานที่เกี่ยวข้องกับพลังงาน เช่น งานด้านพลังงานทดแทน
งานบริหารจัดการพลังงาน
และการเป็นตัวแทนจำหน่ายอุปกรณ์ระบบไฟฟ้าและพลังงานอย่างครบวงจร
เพื่อทำให้งานบริการของฝ่ายฯ สามารถครอบคลุมงานระบบไฟฟ้าและพลังงานทั้งหมด

ฝ่ายระบบควบคุม

-   ลักษณะผลิตภัณฑ์และบริการ

  ฝ่ายฯให้บริการทางเทคโนโลยีระบบควบคุม เช่น ระบบควบคุมอัตโนมัติ(Automation
  Control)

ระบบควบคุมและสั่งการระยะไกล (Supervisory Control and Data Acquisition หรือ
SCADA) และระบบตรวจวัดข้อมูลโทรมาตร (Telemetry)
สำหรับงานสาธารณูปโภคและธุรกิจอุตสาหกรรมขนาดใหญ่ โดยให้บริการแบบครบวงจร (Total
Solution) ตั้งแต่การออกแบบระบบ การจัดซื้อจัดหา System Integration ติดตั้ง ทดสอบ
ฝึกอบรม และซ่อมบำรุง โดยแบ่งเป็นการให้บริการตามลักษณะของระบบควบคุม
และลักษณะธุรกิจของลูกค้า

-   การตลาดและภาวะการแข่งขัน

  ตลาดการให้บริการระบบควบคุมในโครงการขนาดใหญ่มีการแข่งขันสูง เนื่องจากมีคู่แข่ง

จำนวนมากทั้งบริษัทเจ้าของเทคโนโลยีและบริษัทข้ามชาติ แต่เนื่องจากฝ่ายฯ
เป็นผู้ให้บริการรายเดียวในประเทศที่มีผลงานในโครงการระบบควบคุมและระบบ SCADA มานาน
โดยเฉพาะอย่างยิ่งผลงานในโครงการขนาดใหญ่ที่ต้องใช้เทคโนโลยีระบบควบคุมที่ซับซ้อน
และต้องใช้ประสบการณ์ในการ

บริหารโครงการ อีกทั้งฝ่ายฯ มีประสบการณ์ในการทำงานร่วมกับบริษัทนานาชาติ
ทั้งที่เป็นเจ้าของเทคโนโลยีเอง และเป็นบริษัทรับเหมาข้ามชาติรายใหญ่ ฝ่ายฯ
จึงมีผลงานและประสบการณ์เป็นจุดขาย ที่สำคัญ

ลูกค้าส่วนใหญ่ของฝ่ายฯ เป็นหน่วยงานราชการ รัฐวิสาหกิจ
และเอกชนที่ประกอบกิจการสาธารณูปโภค เช่น การไฟฟ้าฝ่ายผลิตแห่งประเทศไทย
การไฟฟ้านครหลวง การไฟฟ้าส่วนภูมิภาค บริษัท ปตท. จำกัด (มหาชน)
บริษัทโรงไฟฟ้าเอกชนต่างๆ และกรมชลประทาน

  ช่องทางการจำหน่าย ส่วนใหญ่จะเป็นการประมูลงานและการเข้าหาลูกค้าโดยตรงเป็นหลัก

และเป็นตัวแทน (Approved Vendor) จากบริษัทรับเหมาข้ามชาติรายใหญ่ อีกทั้งฝ่ายฯ
ยังได้พัฒนาส่วนงานลูกค้าสัมพันธ์ (Customer Relation) เพื่อประสานงานกับลูกค้าอย่างต่อเนื่อง

-   การจัดหาผลิตภัณฑ์หรือบริการ

  ฝ่ายฯ มีพันธมิตรทางธุรกิจซึ่งเป็นเจ้าของเทคโนโลยีระบบควบคุมและระบบ SCADA ที่มี

ผลิตภัณฑ์หลากหลาย มีเทคโนโลยี ผลงานและประสบการณ์ดี ดังนั้น ฝ่ายฯ
จึงสามารถจัดซื้อจัดหาผลิตภัณฑ์หรือบริการได้ตรงตามความต้องการของลูกค้า

  การดำเนินงานของฝ่ายฯไม่มีผลกระทบต่อสิ่งแวดล้อม ทั้งนี้ฝ่ายฯ มีนโยบายการให้บริการด้วย

สำนึกในความรับผิดชอบต่อสิ่งแวดล้อมและสังคม

-   งานที่ยังไม่ได้ส่งมอบ

  โครงการที่มีกำหนดส่งมอบในปี 2550 ได้แก่ โครงการจัดหาอุปกรณ์และติดตั้งระบบโทรมาตร

อุทกวิทยา เพื่อพยากรณ์น้ำและเตือนภัยลุ่มน้ำบางนราของกรมชลประทาน
โครงการบริหารจัดการน้ำลุ่มน้ำแม่กลองของการไฟฟ้าฝ่ายผลิตแห่งประเทศไทย
ระบบควบคุมโรงไฟฟ้าราชบุรีของบริษัท ยูเนี่ยน พาวเวอร์ จำกัด (มหาชน) และระบบ SCADA
ของโครงการท่อก๊าซธรรมชาติ TTM-TTPP

-   โครงการในอนาคต

  ฝ่ายฯ มีโครงการขยายธุรกิจไปในภาคธุรกิจพลังงานทดแทน รวมทั้งระบบควบคุมเสมือนจริง

เพื่อการฝึกอบรม (Training Simulation) นอกจากนี้ ฝ่ายฯ
มีโครงการที่จะขยายตลาดไปยังประเทศเพื่อนบ้านในแถบเอเชีย

แผนกเพาเวอร์อินฟรา

-   ลักษณะผลิตภัณฑ์หรือบริการ

แผนกฯ ดำเนินธุรกิจจัดหา นำเข้า และติดตั้งสายส่งไฟฟ้าแรงสูง (Transmission Line)
ให้กับลูกค้าโดยนำเสนอผลิตภัณฑ์ตามความต้องการของลูกค้า
รวมทั้งนำเข้าอุปกรณ์หลักจากต่างประเทศในลักษณะเป็น Complete Set และจ้างผลิตอุปกรณ์อื่นๆ
ภายในประเทศ เพื่อรวบรวมนำไปติดตั้งให้แก่ลูกค้า

-   การตลาดและภาวะการแข่งขัน

ลูกค้าส่วนใหญ่เป็นหน่วยงานรัฐวิสาหกิจที่ต้องการใช้ผลิตภัณฑ์นี้โดยตรง เช่น
การไฟฟ้าฝ่ายผลิตแห่งประเทศไทย ฯลฯ แผนกฯ จะติดต่อกับลูกค้าโดยตรง
โดยนำเสนอผลิตภัณฑ์ที่มีคุณภาพในราคาเหมาะสม และมีเจ้าหน้าที่
ที่มีความชำนาญเฉพาะทางเป็นพิเศษในการดำเนินงาน จึงทำให้แผนกฯ มีความพร้อมมากกว่าคู่แข่ง

-   งานที่ยังไม่ได้ส่งมอบ

  -ไม่มี-

-   โครงการในอนาคต

แผนกฯ มีแผนที่จะขยายกลุ่มลูกค้าเพิ่มขึ้นในส่วนภูมิภาคและประเทศเพื่อนบ้านด้วย

ฝ่ายกิจการโทรทัศน์และวิทยุ

-   ลักษณะผลิตภัณฑ์และบริการ

  ฝ่ายฯ ดำเนินธุรกิจขาย ออกแบบ และติดตั้ง รวมถึงการบริการหลังการขาย อุปกรณ์การกระจาย

เสียง ให้แก่สถานีวิทยุกระจายเสียง และสถานีวิทยุโทรทัศน์ต่าง ๆ
รวมถึงห้องผลิตรายการวิทยุและโทรทัศน์ ในลักษณะการเป็นผู้ดำเนินการโดยตรง (Main
Contractor) หรือเป็นผู้รับเหมาช่วง (Sub Contractor) จากวิธีการประมูล
โดยร่วมมือกับบริษัทคู่ค้าทั้งในและต่างประเทศ

-   การตลาดและภาวะการแข่งขัน

เนื่องด้วยอุปกรณ์การกระจายเสียงวิทยุและโทรทัศน์ จัดเป็นธุรกิจเฉพาะสำหรับสถานีวิทยุ
กระจายเสียง และสถานีวิทยุโทรทัศน์ โดยอุปกรณ์มักจะมีอายุการใช้งานประมาณ 10 ปีขึ้นไป
จึงทำให้การขายโดยส่วนใหญ่เป็นการทดแทนของเดิม
และนำเสนอเทคโนโลยีในการออกอากาศที่ทันสมัย เช่น การออกอากาศแบบดิจิตอล
ซึ่งทำให้ขีดความสามารถในการออกอากาศในช่องความถี่เพิ่มขึ้นถึง 4-6
โปรแกรมในช่องความถี่เดิม

กลุ่มลูกค้าของฝ่ายฯ แบ่งเป็น 2 กลุ่ม คือ หน่วยงานราชการ และภาคเอกชน
ซึ่งได้รับสัมปทานการจัดการเนื้อหาการออกอากาศจากทางราชการ เช่น กรมประชาสัมพันธ์
สถานีวิทยุโทรทัศน์กองทัพบก ช่อง 5 บริษัท อสมท จำกัด (มหาชน) สถานีวิทยุกระจายเสียงรัฐสภา
เป็นต้น ธุรกิจนี้เป็นธุรกิจที่ต้องติดต่อกับลูกค้าโดยตรง เพื่อติดตามข้อมูลและแผนการจัดซื้อทดแทน
ฝ่ายฯ ต้องสร้างสัมพันธ์ที่ดีกับหน่วยงานราชการและเอกชน
รวมถึงสร้างผลงานที่มีคุณภาพเป็นที่ยอมรับและสร้างความพึงพอใจให้กับลูกค้า

-   การจัดหาผลิตภัณฑ์หรือบริการ

เนื่องจากผลิตภัณฑ์ด้านการกระจายเสียงส่วนใหญ่ เป็นสินค้าที่ผลิตจากต่างประเทศ ฝ่ายฯ นำ
เข้าผลิตภัณฑ์และอุปกรณ์จากประเทศสหรัฐอเมริกา ประเทศญี่ปุ่น และสหภาพยุโรป
ยกเว้นเสาอากาศ ที่สามารถผลิตในประเทศ

-   งานที่ยังไม่ได้ส่งมอบ

โครงการที่มีกำหนดส่งมอบในปี 2550 ได้แก่ โครงการปรับปรุงห้องส่ง ห้องควบคุมระบบ (MCR)
ห้องผลิตรายการ โครงการจัดตั้งสถานีเครือข่ายถ่ายทอดสถานีวิทยุโทรทัศน์กองทัพบก
โครงการจัดตั้งสถานีเครือข่ายถ่ายทอดสถานีวิทยุโทรทัศน์กองทัพบก จังหวัดเลย เป็นต้น

-   โครงการในอนาคต

โครงการปรับปรุงสถานีโทรทัศน์ จาก ความถี่ย่าน VHF เป็น ความถี่ย่าน UHF
และโครงการปรับปรุงเครื่องส่งวิทยุกระจายเสียง ระบบ เอฟ.เอ็ม. นอกจากนี้
พัฒนาการทางเทคโนโลยีการออกอากาศ จากระบบอนาล็อกเป็นระบบดิจิตอล
จะเป็นปัจจัยสำคัญในการขยายตลาด รวมถึงการพัฒนาเครื่องส่งวิทยุกระจายเสียงขนาดเล็ก
สำหรับสถานีวิทยุชุมชน

บริษัท ไทยไฟเบอร์ออพติคส์ จำกัด

-   ลักษณะผลิตภัณฑ์หรือบริการ

บริษัท ไทยไฟเบอร์ออพติคส์ จำกัด เป็นบริษัทร่วม ของบริษัท ล็อกซเล่ย์ จำกัด (มหาชน)
ดำเนินธุรกิจในการผลิตและจำหน่ายสายเคเบิลใยแก้วนำแสงทั้งภายในและต่างประเทศ

บริษัทฯ
ยังคงค้นคว้าวิจัยและพัฒนาการออกแบบผลิตภัณฑ์ให้เหมาะสมกับผู้ใช้งานและการลงทุนในอุปกรณ์ทดสอบเพื่อให้ลูกค้ามั่นใจในคุณสมบัติใหม่ๆ
ที่ออกแบบ

-   การตลาดและภาวะการแข่งขัน

บริษัทฯ เน้นคุณภาพและการเป็นมิตรกับสิ่งแวดล้อม
ความรับผิดชอบต่อสังคมไม่สร้างมลภาวะในการผลิตและการใช้งาน โดยบริษัทฯ ได้รับทั้ง ISO
9001 และ ISO 14001 บริษัทฯ ผลิตผลิตภัณฑ์ที่มีคุณภาพตามมาตรฐานอุตสาหกรรม (มอก.)
ซึ่งกระทรวงอุตสาหกรรมเห็นความสำคัญของสายเคเบิ้ลใยแก้วนำแสงที่เป็นผลิตภัณฑ์หลักชนิดหนึ่งในการสื่อสารและโทรคมนาคม
จึงได้มีมาตรฐานอุตสาหกรรมออกมาควบคุม

บริษัทฯ ได้รับความไว้วางใจจากผู้ให้บริการโทรคมนาคมหลักสำคัญๆ ของประเทศ เช่น บริษัท
ทีโอที จำกัด (มหาชน) บริษัท กสท โทรคมนาคม จำกัด (มหาชน) การไฟฟ้านครหลวง บริษัท
แอดวานซ์อินโฟเซอร์วิส จำกัด (มหาชน) เป็นต้น

การเปิดเสรีโทรคมนาคม และการเจรจาการค้าเสรีระหว่างประเทศ
มีผลทำให้สินค้าจากต่างประเทศมีต้นทุนนำเข้าต่ำ รวมทั้งผลิตภัณฑ์ที่มาตรฐานต่ำกว่าของบริษัท
และการสนับสนุนจากรัฐบาลของประเทศผู้ส่งออก แต่ถึงกระนั้นก็ตามบริษัทฯ
ยังรักษาส่วนแบ่งตลาดหลักได้เพราะลูกค้าไว้วางใจในคุณภาพและบริการ บริษัทฯ
ต้องขยายตัวแทนจำหน่ายให้ครอบคลุมพื้นที่การให้บริการกับลูกค้าในต่างจังหวัดตามความต้องการของตลาดให้มากขึ้น

-   การจัดหาผลิตภัณฑ์หรือบริการ

บริษัทฯ
ได้เคเบิ้ลใยแก้วนำแสงซึ่งเป็นวัตถุดิบหลักในสายเคเบิ้ลใยแก้วนำแสงจากผู้ผลิตชั้นนำของโลก คือ
The Furukawa Electric Co., Ltd. ประเทศญี่ปุ่น ซึ่งมีเครือข่ายทั่วโลก
มีคุณภาพและปริมาณเพียงพอกับความต้องการของตลาด
ถึงแม้ว่าแนวโน้มความเจริญของเศรษฐกิจโลกและการสื่อสารไร้พรมแดนจะทำให้เคเบิ้ลใยแก้วนำแสงเริ่มขาดแคลนในบางช่วงเวลา
วัตถุดิบหลักอื่นๆ เช่น สายเหล็กสำหรับเคเบิ้ลแขวนอากาศ และ Aramid yarn
มีการขึ้นราคาตามสถานการณ์น้ำมันและวัตถุดิบโลก

-   งานที่ยังไม่ได้ส่งมอบ

บริษัทฯ มีโครงการของการไฟฟ้านครหลวง โครงการของบริษัท ทีโอที จำกัด (มหาชน) และบริษัท
กสท โทรคมนาคม จำกัด (มหาชน) คาดว่าจะส่งมอบในปี 2550

-   โครงการในอนาคต

บริษัทฯ มีแผนการลงทุนและเพิ่มผลิตภัณฑ์ เพื่อรองรับโครงการใหม่ๆ เช่น FTTX
ซึ่งจะมีการใช้งานเป็นจำนวนมากในเร็วๆ นี้

1.3 กลุ่มโทรคมนาคม

ฝ่ายธุรกิจโทรคมนาคม

-   ลักษณะผลิตภัณฑ์หรือบริการ

ฝ่ายฯ เป็นผู้จัดจำหน่ายและให้บริการครบวงจรในการออกแบบ
จัดหาและติดตั้งระบบสื่อสารในองค์กรภาครัฐและเอกชน ทั้งระบบที่เป็น Voice, Data Network
และระบบ Contact Center ตลอดจนงานสื่อสารในองค์กรต่างๆ
ในรูปแบบของการนำเสนอและให้บริการดูแลรักษาระบบที่เป็นลักษณะ Total Solution
โดยเป็นผู้แทนจำหน่ายและให้บริการผลิตภัณฑ์ชั้นนำ คือ NORTEL, AVAYA
รวมทั้งเป็นผู้จัดจำหน่ายและให้บริการครบวงจรในการออกแบบ จัดหา
และติดตั้งระบบรักษาความปลอดภัยของอุปกรณ์คอมพิวเตอร์ในโครงข่ายสื่อสาร (Network
Security) ในองค์กรภาครัฐและเอกชน โดยในปัจจุบันบริษัทฯ
เป็นผู้แทนจำหน่ายและให้บริการผลิตภัณฑ์หลักชั้นนำ เช่น McAfee, Tipping Point, Check
Point, Trend Micro เป็นต้น และยังเป็นผู้จัดจำหน่ายและให้บริการครบวงจรในการออกแบบ
จัดหา และติดตั้งระบบ Data Center พร้อมโซลูชั่นอื่นที่เกี่ยวข้อง
โดยใช้เทคโนโลยีจากบริษัทชั้นนำของโลก เช่น IBM, SUN Micro System และ HP เป็นต้น

-   การตลาดและภาวะการแข่งขัน

  ในปัจจุบันความต้องการที่จะนำเทคโนโลยีต่างๆ มาใช้ เพื่อเสริมสร้างศักยภาพในการแข่งขัน

ขององค์กรต่าง ๆ ทั้งในภาครัฐและเอกชนมีมากขึ้น เช่น
ระบบอินเทอร์เน็ตในองค์กรกลายเป็นสิ่งสำคัญ
ทำให้การจัดการเรื่องของความปลอดภัยในระบบจึงมีความสำคัญตามไปด้วย ระบบMultimedia
Contact Center ที่รองรับการติดต่อข้อมูลทางเสียง แฟกซ์ และระบบอินเทอร์เน็ต มีส่วนสำคัญ
ในการเพิ่มประสิทธิภาพการให้บริการทั้งก่อนและหลังการขาย หรือ ระบบ Voice over IP
(VoIP) ที่นำสัญญาณเสียงฝากเข้ากับระบบคอมพิวเตอร์เน็ทเวิร์คได้ ทำให้ค่าใช้จ่ายในองค์กรลดลง
เป็นต้น จากสถานการณ์การตลาดดังกล่าวทำให้โอกาสในการขายสินค้าและการบริการของฝ่ายฯ
มีมากขึ้นตามไปด้วย

  ตลาดมีการแข่งขันสูงทั้งทางด้านราคาและทางด้านการให้บริการ เพื่อสร้างความพอใจสูงสุด

เนื่องจากมีบริษัทที่ให้บริการประเภทนี้มีจำนวนมาก รวมถึงบริษัทต่างชาติ อย่างไรก็ตาม ฝ่ายฯ
มีความได้เปรียบจากการที่ทำธุรกิจนี้มาเป็นเวลานานกว่า 20 ปี
ทำให้มีฐานลูกค้าสำคัญที่มีความพอใจและให้ความเชื่อถือและมีความสัมพันธ์อันดีโดยตลอด

-   การจัดหาผลิตภัณฑ์หรือบริการ

  การจัดหาผลิตภัณฑ์ส่วนใหญ่เป็นการนำเข้าจากต่างประเทศ ภายใต้สัญญาการเป็นตัวแทน

จำหน่าย มีอุปกรณ์เฉพาะบางส่วนที่นำเข้ามาหรือสั่งซื้อจากตัวแทนจำหน่ายสินค้านั้นๆ
โดยจะทำการสั่งซื้อในการขายโครงการที่เป็นลักษณะ Turn-Key Project

  การเปลี่ยนแปลงและพัฒนาการที่สำคัญ ในสภาวะการแข่งขันอย่างรุนแรงที่เป็นอยู่ในปัจจุบัน

คู่แข่งขันมีการเปลี่ยนแปลงกลวิธีต่างๆ ในการแย่งชิงความได้เปรียบในการขาย
ในฝ่ายฯไม่ได้นิ่งนอนใจ โดยจัดให้มีการศึกษาและพัฒนาการต่างๆ ไปในหลายๆ ด้าน
เพื่อรักษาความได้เปรียบในปัจจุบัน
โดยเน้นการฝึกอบรมให้กับพนักงานอย่างต่อเนื่องทั้งในและนอกประเทศ

-   งานที่ยังไม่ได้ส่งมอบ

งานติดตั้งระบบ Network และระบบสารสนเทศของ กระทรวงวัฒนธรรม มีกำหนดส่งมอบในปี
2550

-   โครงการในอนาคต

  ฝ่ายฯ มีโครงการที่จะเข้าร่วมประมูลงานต่างๆ ของหน่วยงานราชการและรัฐวิสาหกิจที่สำคัญๆ

หลายโครงการในลักษณะของ Multi Channel Contact Center Solution, Network
Security และ VoIP Solution เช่น บริษัท กสท โทรคมนาคม จำกัด (มหาชน) บริษัท
การบินไทย จำกัด (มหาชน) เป็นต้น

ฝ่ายโครงข่ายโทรคมนาคม

-   ลักษณะผลิตภัณฑ์หรือบริการ

ฝ่ายฯ เป็นผู้จัดจำหน่ายและให้บริการครบวงจร ตั้งแต่ออกแบบ จัดหา ติดตั้ง
และทดสอบอุปกรณ์ระบบสื่อสารโทรคมนาคมขนาดใหญ่ ทั้งระบบ ระบบสื่อสารผ่านใยแก้วนำแสง
ระบบสื่อสารผ่านไมโครเวฟ ระบบสื่อสารผ่านดาวเทียม และระบบ Base Station
ของโทรศัพท์เคลื่อนที่

นอกจากนี้ ฝ่ายฯ ยังเป็นผู้แทนจำหน่ายและให้บริการติดตั้ง
รวมถึงบริการหลังการขายของผลิตภัณฑ์ตู้สาขา NEC และ LG-Nortel

-   การตลาดและภาวะการแข่งขัน

การแข่งขันค่อนข้างสูง และมีแนวโน้มจะคงความรุนแรงต่อไป เนื่องจากนโยบาย e-Auction
ของรัฐบาล งานโครงการส่วนใหญ่จะเป็นงานประมูล ซึ่งคู่แข่งส่วนหนึ่งเป็นบริษัทต่างชาติ
สำหรับธุรกิจระบบโทรศัพท์มีคู่แข่งจำนวนมาก ฝ่ายฯ ให้ความสำคัญกับคุณภาพของงานบริการ
โดยนำเสนอสินค้าที่เหมาะสมกับสภาพธุรกิจและความต้องการของลูกค้า
และการให้บริการที่รวดเร็วมีประสิทธิภาพ ทั้งนี้ราคาเป็นปัจจัยสำคัญปัจจัยหนึ่ง

กลุ่มลูกค้างานโครงการส่วนใหญ่เป็นรัฐวิสาหกิจและราชการ
กลุ่มลูกค้าของระบบโทรศัพท์หรือระบบสื่อสารในองค์กรขนาดกลาง ได้แก่ ธุรกิจโรงแรม
องค์กรทั่วไปที่ไม่ใช่ราชการ และ Supply Chain ต่างๆ ด้วยคุณภาพ ประสบการณ์
และการดำรงอยู่ในธุรกิจนี้เป็นเวลานาน รวมถึงชื่อเสียงของบริษัทฯ
ทำให้ลูกค้ามีความเชื่อมั่นในบริษัทฯ จึงเป็นปัจจัยสนับสนุนที่สำคัญในการแข่งขัน

-   การจัดหาผลิตภัณฑ์หรือบริการ

ผลิตภัณฑ์จะมีทั้งนำเข้าจากต่างประเทศและผลิตภัณฑ์ในประเทศที่มีคุณภาพมาตรฐานดีตามประเภทของงานและความต้องการของลูกค้า

-   งานที่ยังไม่ได้ส่งมอบ

งานระบบกล้องวงจรปิดรักษาความปลอดภัย ณ สนามบินสุวรรณภูมิของการบินไทย
งานข่ายสายภาคตะวันออกของบริษัท ทีโอที จำกัด (มหาชน) และงานข่ายใยแก้วนำแสง ของบริษัท
กสท โทรคมนาคม จำกัด (มหาชน) คาดว่าจะส่งมอบงานได้ในปี 2550

-   โครงการในอนาคต

  ฝ่ายฯ มุ่งที่จะหาพันธมิตรใหม่ๆ ทั้งที่เป็นผู้ผลิตและตัวแทนจัดหาระบบอุปกรณ์

สื่อสารด้านโทรคมนาคมต่างๆ ให้เหมาะสมกับความต้องการของลูกค้า ทั้งราคาและเทคโนโลยี
โดยฝ่ายฯ มีแผนเข้าร่วมประมูลงานต่างๆ ของหน่วยงานราชการและรัฐวิสาหกิจที่สำคัญๆ
ไม่เพียงแต่ในกลุ่มผู้ให้บริการโทรคมนาคมเท่านั้น
แต่ยังมุ่งเป้าไปยังองค์กรขนาดใหญ่ที่มีเครือข่ายระบบสื่อสารเป็นของตัวเอง เช่น
การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค เป็นต้น

บริษัท ล็อกซเล่ย์ ไวร์เลส จำกัด

-   ลักษณะผลิตภัณฑ์หรือบริการ

บริษัทฯ เป็นบริษัทย่อยของ บริษัท ล็อกซเล่ย์ จำกัด (มหาชน) ดำเนินธุรกิจโทรคมนาคม
โดยแบ่งออกเป็น 6 ธุรกิจหลัก คือ

1. ผลิตภัณฑ์สื่อสารโทรคมนาคม (Telecom product) เป็นตัวแทนจำหน่ายอุปกรณ์ของ
Ericsson Enterprise Products เช่น PABX และ Huawei Telecom Products เช่น
DWDM & SDH รวมถึงให้บริการติดตั้งและการบำรุงรักษาหลังการขาย

2. ผลิตภัณฑ์สื่อสารข้อมูล (Datacom Product) เป็นตัวแทนจำหน่ายอุปกรณ์ของ Huawei-3 Com
และเป็นศูนย์ฝึกอบรมของ Huawei Enterprise Products

3. ผลิตภัณฑ์สื่อสารไร้สาย (Wireless Broadband Solution & Product)
เป็นตัวแทนจำหน่ายอุปกรณ์ของ Motorola เช่น Moto Wi4 อันได้แก่ Canopy, Wimax, Wi-Fi
mesh และ Broadband Over Power Line ให้บริการ Wireless transmission
Solution ต่างๆ เช่น Free Space Object (FSO), Radio Frequency Repeater (RF
Repeater) และ Microwave

4. Business Development ให้บริการธุรกิจ IT & Telcom System Integrator
เพื่อผสมผสานการสื่อสารและการส่งข้อมูลแก่องค์กรขนาดกลางถึงใหญ่

  5. Engineering Services ให้บริการ Project Management , RF Design และ
  Outsourcing

Service to telecom and IT แก่ผู้ให้บริการเครือข่ายโทรคมนาคม

6.  Cellular Network Quality Improvement ให้บริการปรับปรุงคุณภาพเครือข่าย

โทรศัพท์มือถือด้วยเทคนิคต่างๆ เช่น

-   Network optimization to improve service quality

-   Hole fill to improve coverage

-   Repeater, Multi-carrier power amplification

-   In-building coverage to serve indoor customer

-   การตลาดและภาวะการแข่งขัน

บริษัทฯ มีนโยบายดำเนินธุรกิจ
โดยการเสนอสินค้าให้เป็นไปตามความประสงค์ของลูกค้าอย่างครบถ้วนเหมาะสม
มีการให้บริการทั้งก่อนและหลังการขายตลอด 24 ชั่วโมง ลูกค้าส่วนใหญ่ของบริษัทฯ
จะเป็นหน่วยงานราชการและเอกชน บริษัทฯ
มีช่องทางการจำหน่ายหลากหลายรูปแบบทั้งการขายผ่านตัวแทนและการขายตรงโดยพนักงานของบริษัทฯ
นอกจากนี้ยังมีการขายผ่านผู้รับเหมา ก่อสร้างของงานโครงการต่างๆ
รวมถึงการเข้าประมูลงานเอง เป็นต้น
ด้านการแข่งขันของธุรกิจนี้แม้จะมีการแข่งขันค่อนข้างสูงแต่ด้วยผลงานที่ได้รับความไว้วางใจจากลูกค้ามายาวนาน
รวมถึงการพัฒนาด้านคุณภาพและบริการอย่างต่อเนื่องและทันสมัย
จึงไม่เป็นปัญหาต่อการแข่งขันของบริษัทฯ มากนัก บริษัทฯ
ยังสร้างความสัมพันธ์ที่ดีกับกลุ่มลูกค้าอย่างจริงใจทำให้ลูกค้าเชื่อถือและแนะนำลูกค้าต่อกัน
จึงสามารถขยายฐานลูกค้าได้อย่างต่อเนื่อง

-   การจัดหาผลิตภัณฑ์หรือบริการ

ในการจัดหาผลิตภัณฑ์และบริการ บริษัทฯ คัดสรรคู่ค้า ผู้ผลิต และตัวแทนจำหน่าย
ที่มีประสบการณ์และมีความชำนาญเข้าร่วมงานในแต่ละโครงการ
เพื่อขยายฐานการตลาดตลอดจนเลือก สรรผลิตภัณฑ์ที่ดีมีความนำสมัย
สามารถสนองความต้องการของลูกค้าได้

-   งานที่ยังไม่ได้ส่งมอบ

โครงการจัดสร้างขยายความจุ DWDM & SDH ของบริษัท กสท โทรคมนาคม จำกัด (มหาชน)
ระหว่างสงขลา-สตูล โครงการขยายระบบสื่อสารของกรมสื่อสารทหารบก มีกำหนดส่งมอบงานในปี
2550 เป็นต้น

-   โครงการในอนาคต

บริษัทฯ เน้นการทำธุรกิจที่มีผลตอบแทนดี เป็นโครงการที่สามารถขยายธุรกิจและสร้างรายได้
ให้อย่างต่อเนื่อง เป็นประโยชน์ต่อสาธารณชนและประเทศชาติ
และให้บริการบำรุงรักษาสินค้าที่จำหน่าย ไปให้แก่ลูกค้าอย่างรวดเร็วและมีประสิทธิภาพ นอกจากนี้
ยังมีเป้าหมายขยายบริการ Cellular network quality improvement ไปยังบริษัท กสท
โทรคมนาคม จำกัด (มหาชน) ในโครงการ CDMA ภูมิภาคอีกด้วย

1.4 กลุ่มธุรกิจสิ่งแวดล้อม

-   ลักษณะผลิตภัณฑ์หรือบริการ

กลุ่มฯ ดำเนินธุรกิจเกี่ยวข้องกับสิ่งแวดล้อม การรักษาสมดุลของสิ่งแวดล้อม
การปรับสภาพสิ่งที่เสียให้คืนสภาพดีสามารถนำกลับมาใช้ประโยชน์ได้อีก
โดยเฉพาะอย่างยิ่งเกี่ยวกับธุรกิจน้ำประปา ธุรกิจการจัดการน้ำเสีย
ธุรกิจการจัดการของเสียอันตราย โดยให้คำปรึกษาด้านเทคนิคการบริหาร
และให้บริการออกแบบก่อสร้าง จำหน่ายผลิตภัณฑ์ ติดตั้งและบำรุงรักษาระบบ
อันจะเป็นประโยชน์ต่อสังคม

-   การตลาดและภาวะการแข่งขัน

การแข่งขันทางธุรกิจค่อนข้างสูง กลุ่มฯ จึงมุ่งสร้างความสัมพันธ์อันดีกับกลุ่มลูกค้าสำคัญ
เพื่อสร้างฐานลูกค้าให้มั่นคง นอกจากนี้ กลุ่มฯ ยังมีการเข้าร่วมงานโครงการขนาดเล็ก
และขนาดกลาง เพื่อขยายฐานการตลาด โดยบุคลากรที่มีความชำนาญและมีเทคโนโลยีที่ทันสมัย

การจำหน่ายและช่องทางการจำหน่ายส่วนใหญ่ กลุ่มฯ จะใช้วิธีการขายตรงให้แก่ ลูกค้าเป้าหมาย
คือ หน่วยงานภาครัฐและภาคเอกชน

-   การจัดหาผลิตภัณฑ์หรือบริการ

กลุ่มฯ เลือกสรรคู่ค้า ผู้ผลิต และตัวแทนจำหน่ายที่มีประสบการณ์และมีความชำนาญงานสูง

โดยมีการวิเคราะห์และเปรียบเทียบศักยภาพของผู้ผลิตที่สามารถผลิตสินค้าได้เหมาะสมกับตลาดและตรงตามความต้องการของลูกค้า

-   งานที่ยังไม่ได้ส่งมอบ

-ไม่มี-

-   โครงการในอนาคต

กลุ่มฯ ให้ความสำคัญกับโครงการด้านสิ่งแวดล้อมต่างๆ เช่น โครงการสัมปทานผลิตน้ำประปา
โครงการผลิตน้ำประปาจากน้ำทะเล โครงการการทำระบบน้ำหมุนเวียน (Water Reuse)
โครงการผลิตก๊าซชีวภาพจากน้ำเสีย และการแปรพลังงานจากขยะและชีวมวล
โครงการรับจ้างเดินระบบผลิตน้ำประปา
โครงการระบบบำบัดน้ำเสียสำหรับชุมชนและอุตสาหกรรมต่างๆ เป็นต้น

1.5 กลุ่มการพิมพ์และเทคโนโลยี

-   ลักษณะผลิตภัณฑ์และบริการ

กลุ่มฯ ดำเนินธุรกิจเกี่ยวกับอุตสาหกรรมการพิมพ์ เป็นตัวแทนจำหน่ายเครื่องพิมพ์
อุปกรณ์ในขบวนการพิมพ์ รวมถึงให้คำปรึกษา ติดตั้ง บำรุงรักษา จำหน่ายอะไหล่ และวัสดุสิ้นเปลือง
สำหรับระบบพิมพ์แก่ลูกค้าทั้งภาครัฐและภาคเอกชน เป็นตัวแทนจำหน่ายเครื่องพิมพ์ระบบออฟเซต
Miyakoshi ซึ่งมีชื่อเสียงจากประเทศญี่ปุ่น เครื่องพิมพ์ข้อมูลระบบแปรเปลี่ยนได้
มีความแม่นยำและความเร็วสูงของ Kodak Versamark จากประเทศสหรัฐอเมริกา

-   การตลาดและภาวะการแข่งขัน

  กลุ่มฯ จะเน้นเรื่องสมรรถนะของผลิตภัณฑ์และการให้บริการ โดยมีการรับประกันเป็นหลัก

ลูกค้าปัจจุบัน
มีทั้งลูกค้าที่เป็นหน่วยงานราชการและบริษัทเอกชนที่มีปริมาณการพิมพ์เป็นจำนวนมากและถูกต้องแม่นยำในเวลาอันสั้น
ช่องทางการจำหน่าย ฝ่ายฯ จะเสนอขายตรงต่อลูกค้า
เนื่องจากมีปัจจัยหลายประการในการวิเคราะห์ปัญหาให้แก่ลูกค้า
เพื่อรองรับความต้องการของลูกค้าให้ได้สูงสุด ปัจจุบันความต้องการ
ผลิตภัณฑ์การพิมพ์ที่มีเทคโนโลยีที่ทันสมัยเพิ่มสูงขึ้น
เพื่อรองรับกับงานพิมพ์ที่เปลี่ยนแปลงไปอย่างรวดเร็ว แม้ราคาผลิตภัณฑ์จะสูงกว่าคู่แข่งก็ตาม
แต่ด้วยความมุ่งมั่นคัดเลือกสินค้าที่มีคุณภาพให้แก่ลูกค้า
ประกอบกับการให้บริการแก่ลูกค้าอย่างครบวงจรและเอาใจใส่
หากเกิดปัญหาพนักงานสามารถเข้าไปดูแลแก้ไขได้ทันท่วงที
ทำให้ลูกค้ามั่นใจได้ว่าการลงทุนที่สูงกว่าย่อมจะได้ผลิตภัณฑ์ที่ดีมีคุณภาพที่ดีเยี่ยม
อายุการใช้งานนานและการบริการหลังการขายที่ดี

-   การจัดหาผลิตภัณฑ์หรือบริการ

  ผลิตภัณฑ์ส่วนใหญ่นำเข้าจากผู้ผลิตต่างประเทศที่มีการพัฒนาทางเทคโนโลยีอยู่ตลอดเวลา

จึงทำให้ลูกค้ามีความพึงพอใจที่จะพัฒนาผลิตภัณฑ์ให้ทันสมัยอย่างต่อเนื่อง

-   งานที่ยังไม่ได้ส่งมอบ

-ไม่มี-

-   โครงการในอนาคต

กลุ่มฯ มีแผนจะขยายตลาดไปทั้งระดับ Low-end และ High-end พร้อมเพิ่มการให้บริการแก่ลูกค้า
ในลักษณะ Integrated Solution เพื่อสร้างความแตกต่างจากผู้ประกอบการรายอื่น ๆ

1.6 กลุ่มคอนซูเมอร์อิเล็กทรอนิกส์

ฝ่ายคอนซูเมอร์อิเลคทรอนิกส์

-   ลักษณะผลิตภัณฑ์หรือบริการ

ฝ่ายฯ เป็นผู้นำเข้าและตัวแทนจำหน่ายเครื่องโทรศัพท์เคลื่อนที่ทุกระบบ
และได้รับการแต่งตั้งให้เป็นผู้ดำเนินการศูนย์บริการซ่อมบำรุงหลังการขายของเครื่องโทรศัพท์เคลื่อนที่
Sony Ericsson หรือเรียกอีกอย่างหนึ่งว่า Globle Service Partner (GSP)

-   การตลาดและภาวะการแข่งขัน

ฝ่ายฯ เป็นผู้จัดจำหน่ายโทรศัพท์เคลื่อนที่ Sony Ericsson, LG, Gigabyte ในประเทศไทย
และผสมผสานการจัดจำหน่ายเครื่องลูกข่ายโทรศัพท์มือถือให้มีหลากหลายและครอบคลุมทุกกลุ่มเป้าหมาย
เน้นตั้งแต่เครื่องที่ใช้สำหรับงานขั้นพื้นฐานจนถึงเครื่องที่ใช้เทคโนโลยีชั้นสูง เช่น Smart Phone

ช่องทางการจัดจำหน่ายมีทั้งขายปลีกและขายส่งผ่านทางโซนี่อีริคสันช้อป
และตัวแทนจำหน่ายทั่วประเทศ ในปีนี้ฝ่ายฯ ได้เพิ่มช่องทางการจัดจำหน่ายทาง Modern Trade
เช่น แมคโคร และโลตัส

ลูกค้ากลุ่มเป้าหมาย ได้แก่ ร้านค้าโทรศัพท์มือถือทั่วประเทศ ผู้บริโภค บริษัทเอกชน
และหน่วยงานราชการ ที่มีความต้องการโทรศัพท์มือถือและบริการพิเศษ

ในส่วนของงานศูนย์บริการ ฝ่ายฯ มุ่งเน้นที่จะปรับปรุงมาตรฐานการให้บริการของศูนย์บริการ
ซึ่งมีอยู่ 5 แห่ง ในกรุงเทพฯ และอีก 1 แห่ง ที่จังหวัดเชียงใหม่ให้มีประสิทธิภาพครบวงจร

-   การจัดหาผลิตภัณฑ์หรือบริการ

ฝ่ายฯ สั่งซื้อผลิตภัณฑ์จากผู้จัดจำหน่ายภายในประเทศ
และสั่งซื้อโดยตรงจากโรงงานผู้ผลิตต่างประเทศ เพื่อจำหน่ายภายใต้ตราสินค้าของบริษัท
ซึ่งปัจจุบันธุรกิจโทรศัพท์มือถืออยู่ในช่วงรอยต่อของเทคโนโลยีที่เน้นเรื่องความรวดเร็วของการรับส่งข้อมูล
และคุณสมบัติการใช้งานที่รองรับความบันเทิงด้านต่างๆ มากขึ้น เช่น ดูหนังฟังเพลง เกมส์ ฯลฯ

-   งานที่ยังไม่ได้ส่งมอบ

-ไม่มี-

-   โครงการในอนาคต

กลุ่มฯ มีการวางแผนในการจัดจำหน่ายโทรศัพท์มือถือแบบสมาร์ทโฟน
ที่สามารถใช้งานได้หลากหลายและเข้าถึงการใช้ในชีวิตประจำวันมากยิ่งขึ้น ซึ่งรวมถึงการพัฒนา
Content และ Application ให้หลากหลายและเหมาะสมกับผู้ใช้งาน
ตลอดจนเครื่องลูกข่ายที่รองรับโครงข่าย 3G และยังมุ่งเน้นการสร้างความแตกต่าง เช่น
โทรศัพท์ที่มีคุณสมบัติพิเศษ เช่น ดูทีวีได้ หรือรองรับภาษาเกือบทุกภาษา ในโลก
ซึ่งจะทำให้ตอบสนองความต้องการของผู้ใช้ได้หลากหลาย

ฝ่าย APPLIED RFID

-   ลักษณะผลิตภัณฑ์หรือบริการ

  ฝ่ายฯ ดำเนินธุรกิจในการให้คำปรึกษาและพัฒนางานด้านการนำเอาเทคโนโลยี RFID มา

ประยุกต์ใช้งานแบบครบวงจร
ทำการวิเคราะห์และออกแบบระบบที่สอดคล้องและตอบสนองความต้องการของลูกค้า (RFID
Solution Provider) โดยนำเสนอ Solution ให้กับกลุ่มลูกค้าในอุตสาหกรรมต่างๆ เช่น
(Logistics & Supply Chain Management) การจัดการกระบวนการ (Process
Management) การให้บริการและระบบรักษาความปลอดภัย (Service and Security)
ธุรกิจการปศุสัตว์ และทะเบียนสัตว์ (Farming and Livestock)
การตรวจสอบย้อนกลับของสินค้าและขบวนการผลิต (Traceability) การจัดการห้องสมุดอัจฉริยะ
(Intelligent Library Management) รวมถึงการจัดจำหน่ายอุปกรณ์ RFID (RFID
Hardware Vendor) นำเข้าและจำหน่ายอุปกรณ์ที่เกี่ยวข้องกับเทคโนโลยี RFID และ Bar Code
โดยทางฝ่ายฯ ได้เป็นพันธมิตรธุรกิจ (Business Partner)
อย่างเป็นทางการกับบริษัทชั้นนำทางธุรกิจ RFID หลายบริษัท เช่น Motorola – Symbol, 3 M
และ Silicon Craft เป็นต้น

-   การตลาดและภาวะการแข่งขัน

  ในปัจจุบันมีการนำเทคโนโลยี RFID มาใช้ในการเพิ่มความถูกต้องและแม่นยำในการดำเนิน

ธุรกิจ เพื่อลดต้นทุนให้มีประสิทธิภาพยิ่งขึ้นจนสามารถใช้เป็นจุดแข็งในการแข่งขันทางธุรกิจ
และได้มีการนำ RFID มากำหนดเป็นมาตรฐานในการดำเนินธุรกิจร่วมกัน
ส่งผลให้ผู้ที่ดำเนินธุรกิจภายใน ประเทศเกิดการปรับตัวอย่างรวดเร็ว เพื่อนำเทคโนโลยี RFID
มาใช้อย่างจริงจัง จึงทำให้มีผู้ประกอบการในธุรกิจนี้เกิดขึ้นมาหลากหลายบริษัท

ฝ่ายฯ ได้กำหนดกลยุทธ์และเป้าหมายการดำเนินธุรกิจโดยมุ่งเน้นการเป็นผู้นำในตลาด RFID

นำระบบที่มีประสิทธิภาพและมีผลงานความสำเร็จจากต่างประเทศเข้ามาจัดจำหน่าย
ซึ่งจะทำให้ลูกค้า มีความเสี่ยงลดลง พร้อมกันนี้ในการนำเสนอ ทางฝ่ายฯ จะเน้นในการทดสอบ
พัฒนา และให้คำแนะนำในการแก้ปัญหาสำหรับขบวนการนำ RFID มาใช้งาน

แม้ว่าแนวโน้มของการนำ RFID มาใช้งานในอุตสาหกรรมต่างๆ ของไทยจะมีเพิ่มมากขึ้น
แต่ผู้ดำเนินธุรกิจในด้านนี้ยังมีไม่มาก ดังนั้น จึงมีคู่แข่งน้อย

-   การจัดหาผลิตภัณฑ์หรือบริการ

  บริษัทฯ ได้เป็นพันธมิตรทางธุรกิจกับบริษัท Symbol ซึ่งเป็นผู้นำในระดับโลก เรื่อง

Supply Chain Management มาร่วมเป็นพันธมิตรทางธุรกิจ (Business Partner)

-   งานที่ยังไม่ได้ส่งมอบ

  -ไม่มี-

-   โครงการในอนาคต

  เนื่องจากฝ่ายฯ เพิ่งเริ่มก่อตั้งมาปีกว่า แต่กล่าวสำหรับเทคโนโลยี RFID นั้น แม้ว่าจะเพิ่มเริ่ม

ได้รับความสนใจและเป็นที่รู้จักมากขึ้น ในระยะเวลาที่ผ่านมาทางฝ่ายฯ ได้นำเสนอ
และติดต่อลูกค้าบางอุตสาหกรรม และได้เริ่มพัฒนา Application Software ใหม่ๆ
พร้อมทั้งการคิดค้นขบวนการติดตั้ง และรูปแบบของ Tag, Reader
เพื่อให้สามารถตอบสนองการทำงานอย่างมีประสิทธิภาพ
ตามความต้องการของลูกค้าในแต่ละลักษณะธุรกิจ ตัวอย่างของลูกค้าที่ทางฝ่ายฯ
ได้ติดต่อและอยู่ในขบวนการนำเสนอและพัฒนา เช่น การพัฒนา Application
สำหรับขบวนการผลิตสินค้า การตรวจสอบย้อนกลับผลิตภัณฑ์ ทั้งทางด้านอุตสาหกรรม
และทางด้านการเกษตร การนำเอา RFID
ไปใช้ร่วมกับงานปศุสัตว์และการจัดทำทะเบียนประวัติของสัตว์ และการปรับปรุงพันธุ์สัตว์
โดยได้รับความร่วมมือจากมหาวิทยาลัยชั้นนำของภาครัฐและหน่วยงานเอกชน
ที่เกี่ยวข้องอีกหลายหน่วยงาน

1.7 กลุ่มมีเดียและการศึกษา

ฝ่ายเลิร์นนิ่ง มีเดีย

-   ลักษณะผลิตภัณฑ์หรือบริการ

ฝ่ายฯ ดำเนินธุรกิจให้บริการการฝึกอมรมด้านเทคโนโลยีสารสนเทศและการสื่อสาร
มีการพัฒนาหลักสูตรและดำเนินการฝึกอบรม
หลักสูตรที่เปิดสอนได้รับการออกแบบและพัฒนาให้เหมาะสมกับกลุ่มของผู้เรียนแต่ละกลุ่ม
ซึ่งการเรียนการสอนจะเน้นการนำไปใช้งานได้จริง
รวมถึงการรับจัดงานสัมมนาทางวิชาการให้กับหน่วยงานทั้งภาครัฐและเอกชน

-   การตลาดและภาะวะการแข่งขัน

การฝึกอบรมด้านเทคโนโลยีสารสนเทศและการสื่อสารได้รับความนิยมมาก
ตลาดบุคคลทั่วไปมีการแข่งขันค่อนข้างสูง
แต่สำหรับผู้สูงวัยและผู้บริหารระดับสูงมีการแข่งขันค่อนข้างต่ำ ซึ่งฝ่ายฯ
ได้จัดอบรมในหลักสูตรนี้หลายรุ่นและได้รับความสนใจอย่างต่อเนื่อง

กลุ่มลูกค้าครอบคลุมทุกระดับ ตั้งแต่เด็ก เยาวชน นิสิต นักศึกษา ข้าราชการ พนักงานเอกชน
ผู้ปกครอง และผู้เกษียณอายุ โดยฝ่ายฯ จะประชาสัมพันธ์ผ่านสื่อต่างๆ เช่น หนังสือพิมพ์ นิตยสาร
วิทยุ โทรทัศน์ และกลุ่มลูกค้าเดิม

-   การจัดหาผลิตภัณฑ์หรือบริการ

ฝ่ายฯ เป็นผู้พัฒนาหลักสูตร IT ทั่วไป ให้สอดคล้องกับความต้องการของลูกค้ากลุ่มเป้าหมาย
ส่วนหลักสูตรที่เป็นลักษณะเฉพาะทางจะจัดหาจากผู้ชำนาญในแต่ละด้าน เพื่อให้หลักสูตรมีคุณภาพ
และก่อประโยชน์ให้แก่ผู้เข้าอบรมตามความประสงค์ เช่น หลักสูตร OPPY สำหรับผู้สูงวัย
และหลักสูตรการวาดการ์ตูน Animation สำหรับเด็กและเยาวชน

-   งานที่ยังไม่ได้ส่งมอบ

  โครงการจัดทำสื่อการเรียนรู้เพื่อสร้างภูมิคุ้มกันในการใช้เทคโนโลยีสารสนเทศ กระทรวง

เทคโนโลยีสารสนเทศและการสื่อสาร มีกำหนดส่งมอบงานในปี 2550

-   โครงการในอนาคต

โครงการต่างๆ จากหน่วยงานราชการ ที่เกี่ยวกับกับการอบรมสัมมนา
ด้านเทคโนโลยีสารสนเทศและการสื่อสาร

ฝ่ายบริการการศึกษา

-   หน้าที่และความรับผิดชอบของหน่วยงาน

ฝ่ายฯ จัดการศึกษาด้านบริหารธุรกิจและเทคโนโลยี เพื่อให้ความรู้กับบุคลากรในองค์กรต่างๆ
และผู้ประกอบการทุกสาขาอาชีพ
จัดการศึกษาผ่านทั้งการเรียนการสอนในชั้นเรียนและการศึกษาเสมือนจริง (Virtual
Education) โดยผสมผสาน E-Learning การศึกษาด้วยตนเอง (self-study),
Edutainment เข้าด้วยกัน เพื่อพัฒนาความรู้ให้แก่สังคม โดยยึดหลักสังคมฐานความรู้
(Knowledge-based Society)

ฝ่ายฯ มีบุคลากรที่มีความพร้อมทั้งคุณวุฒิและประสบการณ์ที่ได้รับความเชื่อถือ
สามารถให้บริการลูกค้าได้อย่างมีประสิทธิภาพ นอกจากนี้ ยังมีอุปกรณ์และเทคโนโลยีใหม่ๆ
ที่ทันสมัยซึ่งสามารถหาได้จากฝ่ายต่างๆ ในบริษัท
และบริษัทในกลุ่มตลอดจนผู้สนใจร่วมทุนที่มีศักยภาพสูงสามารถให้บริการแก่ลูกค้าได้ตามเป้าหมายที่กำหนดไว้

-   ผลการดำเนินงานในปีที่ผ่านมาและโครงการในอนาคต

ฝ่ายฯ ได้ร่วมมือกับมหาวิทยาลัยชั้นนำของโลก เช่น Pepperdine University
ซึ่งเป็นมหาวิทยาลัย อันดับ 7 ของโลกในด้านการบริหารธุรกิจ
จัดการอบรมในหลักสูตรด้านการบริหารจัดการให้แก่ผู้บริหารระดับสูงในหน่วยงานราชการ
และธุรกิจภาคเอกชน พร้อมทั้งจัดอบรม In-house ให้กับหน่วยงานภายนอกอีกหลายแห่ง

ในอนาคตฝ่ายฯ มีแนวทางในการให้บริการด้านการศึกษา
โดยเน้นความหลากหลายของวิทยากรที่มีศักยภาพ
การบูรณาการของทรัพยากรในกลุ่มล็อกซเล่ย์ที่สามารถนำเสนอได้อย่างครบวงจร
โดยโครงการจัดการศึกษาผ่านสื่อต่างๆ เช่น วิทยุ โทรทัศน์ โดยมุ่งเน้นให้เป็น Edutainment

บริษัท โอเรียนทัล โพสท์ จำกัด

-   ลักษณะผลิตภัณฑ์หรือบริการ

ประกอบธุรกิจการตัดต่อภาพภายหลังการผลิต (Post Production) เครื่องมือการตัดต่อ
ผลิตภาพเทคนิคพิเศษ (Special Effect)
ซึ่งประกอบด้วยการใช้เทคโนโลยีที่เกี่ยวกับภาพในด้านต่างๆ อาทิเช่น
การให้บริการแปลงสัญญาณฟิล์มเป็นวีดีทัศน์ (Telecine) การแก้สีและปรับแต่งสี (Color
Correction) การตัดแต่งและซ้อนภาพ (Compositing) หรือการใช้ภาพคอมพิวเตอร์แอนนิเมชั่น
3 มิติ ( 3D Animation) เพื่อเป็นส่วนประกอบสำหรับการผลิตภาพยนตร์ฟิล์มและภาพยนตร์โฆษณา
ภาพที่ได้สมบูรณ์มากขึ้นตามความต้องการของลูกค้าและถูกต้องตามเค้าโครงเรื่องที่ได้สร้างสรรค์
นอกจากนี้ยังรวมไปถึงการให้บริการแปลงสัญญาณวีดีทัศน์ เป็นฟิล์ม (Kinetransfer) เพื่อฉายใน
โรงภาพยนตร์อีกด้วย

-   การตลาดและภาวะการแข่งขัน

ตลาดฯ มีการแข่งขันเพิ่มขึ้นทั้งในด้านราคาและการให้บริการ เนื่องจากแนวโน้มของธุรกิจ Post
Production มีการเติบโตขึ้นอย่างต่อเนื่อง ปัจจุบันบริษัทฯ เป็นผู้ให้บริการรายใหญ่ที่สุดในประเทศ
โดยมีลูกค้าทั้งภายในและต่างประเทศลูกค้ากลุ่มเป้าหมาย คือ บริษัทผู้ผลิตภาพยนต์โฆษณา
Production House Agency บริษัทผลิตภาพยนตร์ฟิล์ม สารคดี และมิวสิควีดีโอ บริษัทฯ
จะให้บริการโดยตรงกับลูกค้าเป็นหลักด้วยทีมงานที่มีประสบการณ์

สำหรับลูกค้าต่างประเทศ จะมีตัวแทนช่วยประสานงาน บริษัทฯ
มุ่งเน้นการให้บริการด้วยเครื่องมืออุปกรณ์ที่ทันสมัยและช่างฝีมือผู้ชำนาญการ
ส่งมอบงานให้ลูกค้าด้วยมาตรฐานคุณภาพในเวลาที่กำหนด บริษัทฯ
มีการพัฒนาอย่างต่อเนื่องในด้านเครื่องมือและอุปกรณ์
เพื่อให้ก้าวทันกับเทคโนโลยีที่เปลี่ยนแปลงไปและควบคู่ไปกับการพัฒนาบุคลากร
เพื่อให้มีความพร้อมในทุกๆ ด้านเหนือกว่าคู่แข่งทั้งในและต่างประเทศ

-   งานที่ยังไม่ได้ส่งมอบและโครงการในอนาคต

บริษัทฯ วางแผนเพิ่มรายได้จากการให้บริการด้านเทคนิคของภาพยนต์ฟิมล์ และภาพยนตร์โฆษณา
ในความละเอียดสูง (HDTV) และการให้บริการ Digital Theatre สำหรับกระบวนการผลิต
ซึ่งจะเป็นการดึงดูดผู้ผลิตทั้งในประเทศและต่างประเทศให้เข้ามาใช้บริการ นอกจากนี้ บริษัทฯ
ยังได้วางแผนขยายห้องตัดต่อที่สามารถส่งข้อมูลเชื่อมโยงถึงกันเพื่อเพิ่มประสิทธิภาพในการรองรับงานที่เพิ่มมากขึ้น
และยังเพิ่มขยายระบบเชื่อมโยงเครือข่ายที่มีความเร็งสูง (SAN: Storage Area Network)
และสามารถจัดเก็บข้อมูลได้มากถึง 80 TB

ทางบริษัทฯ ได้มีการร่วมพัฒนาธุรกิจทางด้านการทำเทคนิคของภาพยนตร์ชั้นสูง Digital
Intermediate กับบริษัท E-Film ประเทศสหรัฐอเมริกา
ซึ่งถือว่าเป็นผู้นำในด้านการผลิตภาพยนต์ และได้รับลิขสิทธิ์แต่เพียงผู้เดียวในประเทศไทย
ซึ่งเป็นการพัฒนาอีกก้าวหนึ่งสู่มาตรฐานสากล

1.8 กลุ่มโครงการพิเศษ

ฝ่ายโครงการพิเศษ

-   ลักษณะผลิตภัณฑ์หรือบริการ

ฝ่ายฯ จัดจำหน่ายเครื่องมือและระบบอิเล็กทรอนิคส์ที่ใช้ในงานเฉพาะด้าน
โดยจัดจำหน่ายพร้อมติดตั้งสำหรับสินค้าบางชนิด
และให้บริการซ่อมบำรุงเครื่องมือและระบบอิเลคทรอนิคส์ต่างๆ

สินค้าที่ทางฝ่ายฯ จัดจำหน่ายส่วนใหญ่นำเข้ามาจากบริษัทที่มั่นคงในทวีปยุโรปและสหรัฐอเมริกา
นอกจากนั้น ยังมีสินค้าที่จัดซื้อในประเทศและพัฒนาขึ้นเอง เช่น ซอฟท์แวร์ประกอบต่างๆ

-   การตลาดและภาวะการแข่งขัน

สภาวะการแข่งขันไม่ค่อยรุนแรงมากนัก เนื่องจากสินค้าที่ฝ่ายฯ
จัดจำหน่ายและให้บริการเป็นสินค้าและบริการเฉพาะด้าน
ลักษณะการแข่งขันขึ้นอยู่กับทักษะความชำนาญในเทคโนโลยี
ความพร้อมของข้อมูลของผู้แข่งขันแต่ละราย กลยุทธ์การขายและการติดต่อประสานงาน
ความเอาใจใส่ต่อลูกค้า รวมถึงความสัมพันธ์ที่ดีที่มีต่อลูกค้า

กลุ่มลูกค้าเป้าหมาย ส่วนใหญ่จะเป็นหน่วยงานราชการ ทหาร ตำรวจ และหน่วยงานที่เกี่ยวข้อง
กับการสื่อสารและเทคโนโลยีต่างๆ โดยทำการตลาดแบบการขายตรงต่อผู้ใช้ในลักษณะโครงการ
ส่วนแนวโน้มภาวะอุตสาหกรรมขึ้นกับงบประมาณของราชการเป็นหลัก

-   การจัดหาผลิตภัณฑ์หรือบริการ

สินค้าที่ทางฝ่ายฯ จัดจำหน่ายส่วนใหญ่นำเข้ามาจากประเทศในทวีปยุโรปและสหรัฐอเมริกา
ซึ่งเป็นบริษัทที่มั่นคง สามารถจัดหาสินค้าและผลิตภัณฑ์ได้ตรงความต้องการของลูกค้า
รวมทั้งมีบริการหลังการขายที่ดี นอกจากนั้นยังมีสินค้าที่จัดซื้อในประเทศ และพัฒนาขึ้นเองอีกด้วย
เช่น ซอฟต์แวร์ประกอบต่างๆ อย่างไรก็ตามทางฝ่ายฯ
ไม่มีผลิตภัณฑ์เหลือใช้ที่มีผลกระทบต่อสิ่งแวดล้อม

-   งานที่ยังไม่ได้ส่งมอบ

โครงการ Flycatcher 2 (FC2) มีกำหนดเวลาส่งมอบงานภายในปีงบประมาณ 2551

-   โครงการในอนาคต

ฝ่ายฯ มีโครงการซื้ออุปกรณ์หลักมาพัฒนาเป็นระบบ
พร้อมทั้งหาอุปกรณ์ที่ตรงกับความต้องการของลูกค้ามากที่สุด
กลุ่มลูกค้าเป้าหมายส่วนใหญ่ยังคงเป็นหน่วยงานราชการ นอกจากนี้ฝ่ายฯ

มีนโยบายในการวิจัยและพัฒนาผลิตภัณฑ์ที่จำหน่าย
โดยเน้นการพัฒนาปรับปรุงฐานข้อมูลและโปรแกรมจัดการฐานข้อมูลเป็นหลัก

ฝ่ายโครงการพิเศษ 2

-   ลักษณะผลิตภัณฑ์หรือบริการ

ฝ่ายฯ จำหน่ายผลิตภัณฑ์ที่เกี่ยวกับอาวุธยุทโธปกรณ์
ให้กับหน่วยงานราชการและหน่วยงานที่เกี่ยวกับความมั่นคงของรัฐ
และผลิตอุปกรณ์ชิ้นส่วนยานพาหนะที่เป็นยุทโธปกรณ์ส่งออกไปจำหน่ายยังประเทศออสเตรเลีย ฝ่ายฯ
ทำการศึกษาและวิเคราะห์ข้อมูลอุปกรณ์ที่มีคุณลักษณะพิเศษซึ่งต้องใช้เทคโนโลยีชั้นสูงที่อยู่ในความต้องการของลูกค้า
ตลอดจนนำเสนอผลิตภัณฑ์ใหม่ๆ เพื่อให้ลูกค้าได้ใช้ของที่ทันต่อยุคสมัยและเป็นประโยชน์ต่อประเทศ
ด้วยความสัมพันธ์อันดีระหว่างบริษัทฯ กับลูกค้าและคู่ค้า ประกอบกับชื่อเสียงของบริษัทฯ
ที่ได้รับความเชื่อถือมานาน จึงเป็นฐานอันสำคัญที่ทำให้การดำเนินธุรกิจนี้เป็นไปด้วยดี
และจะสามารถขยายธุรกิจในอนาคต

-   การตลาดและภาวะการแข่งขัน

  ผลิตภัณฑ์ต่างๆ ของทางฝ่ายฯ เป็นสินค้าที่มีคุณลักษณะเฉพาะของในแต่ละประเทศ ฝ่ายฯ จึงมี

ความจำเป็นต้องได้รับอนุญาตจากรัฐบาลหรือบริษัทของผลิตภัณฑ์ก่อนที่จะนำเสนอต่อลูกค้า
ในการนำเสนอผลิตภัณฑ์ ฝ่ายฯ
มีวิศวกรผู้เชี่ยวชาญจากผู้ผลิตต่างประเทศควบคู่กับพนักงานขายของทางฝ่ายฯ
เนื่องจากเป็นผลิตภัณฑ์เฉพาะด้านที่มีรายละเอียดซับซ้อน

ในปีที่ผ่านมา ฝ่ายฯ
ได้แนะนำและขายผลิตภัณฑ์ที่เกี่ยวกับยุทโธปกรณ์ที่ทันสมัยด้วยเทคโนโลยีชั้นนำให้แก่หน่วยงานราชการและหน่วยงานความมั่นคงของรัฐ
เช่น กล้องที่ติดตั้งบนเฮลิคอปเตอร์สำหรับตรวจสอบคุณภาพสายไฟฟ้าแรงสูง
ผลิตอุปกรณ์ชิ้นส่วนยานพาหนะที่เป็นยุทโธปกรณ์ส่งออกไปจำหน่ายยังประเทศออสเตรเลีย
จากการศึกษาและทำวิจัยจากงานที่ผ่านมาพบว่าชิ้นส่วนอะไหล่ต่างๆ ที่ทางฝ่ายฯ
ส่งออกมีคุณภาพทัดเทียมกับสากล
จึงได้นำเสนอการรับจ้างผลิตและจำหน่ายอุปกรณ์และอะไหล่ของยุทโธปกรณ์ต่างๆ
ที่มีความสลับซับซ้อนกว่าเดิม ซึ่งมีการตอบรับอย่างดีจากบริษัทในต่างประเทศ เช่น
ประเทศออสเตรเลีย ซึ่งได้จัดจ้างฝ่ายฯ ให้ผลิตอะไหล่ของยุทโธปกรณ์ต่างๆ

-   การจัดหาผลิตภัณฑ์หรือบริการ

  นอกจากนี้ ฝ่ายฯ มีการศึกษาวิเคราะห์ข้อมูลของผลิตภัณฑ์ต่าง ๆ ทั้งในประเทศและต่าง

ประเทศอยู่เสมอ มีการคัดเลือกผลิตภัณฑ์ที่ดีตามคุณลักษณะเฉพาะ
เปรียบเทียบข้อดีข้อเสียของผลิตภัณฑ์นั้นๆ ก่อนนำเสนอลูกค้าเป้าหมาย
และเมื่อมีแนวทางการซื้อขายแล้ว ฝ่ายฯ
จะทำหน้าที่ประสานกับผู้ผลิตหรือเจ้าของผลิตภัณฑ์ตามการดำเนินธุรกิจปกติด้วยความสัมพันธ์อันดีระหว่างบริษัทฯ
กับลูกค้า และคู่ค้า ประกอบกับชื่อเสียงของบริษัทฯ ที่ได้รับความเชื่อถือมานาน
จึงเป็นฐานอันสำคัญที่ทำให้การดำเนินธุรกิจนี้เป็นไปด้วยดี และจะสามารถขยายธุรกิจในอนาคต

-   งานที่ยังไม่ได้ส่งมอบ

  -ไม่มี-

-   โครงการในอนาคต

ฝ่ายฯ มีแผนจะร่วมกับบริษัทผลิตอาวุธยุทโธปกรณ์ในประเทศออสเตรเลีย ผลิตชิ้นส่วนอะไหล่ต่างๆ
เพื่อการส่งออก โดยอาศัยข้อได้เปรียบในเรื่องฝีมือและค่าแรงงาน เช่น
การจ้างผลิตอุปกรณ์ประกอบชิ้นส่วนยานพาหนะที่เป็นยุทโธปกรณ์
เพื่อส่งออกไปจำหน่ายยังประเทศออสเตรเลียเพื่อนำไปประกอบยุทโธปกรณ์ต่างๆ
ตามความต้องการของลูกค้า

1.9 กลุ่มธุรกิจเกมสลาก

ฝ่ายธุรกิจเกมสลาก

-   ลักษณะผลิตภัณฑ์หรือบริการ

  ฝ่ายฯ ดำเนินการติดตั้งและบริการระบบเกมสลากออนไลน์ และกิจกรรมที่ต่อเนื่อง ให้กับ

บริษัท ล็อกซเล่ย์ จีเท็ค เทคโนโลยี จำกัด
ซึ่งได้ทำสัญญาให้บริการระบบเกมสลากกับสำนักงานสลากกินแบ่งรัฐบาล โดยมีผลตั้งแต่วันที่ 29
กรกฎาคม 2548 ตลอดปี 2549 ฝ่ายฯ ได้ดำเนินการติดตั้งระบบประมวลผลเกมสลาก
พร้อมทั้งติดตั้งเครื่องจำหน่ายสลากแบบอิเล็กทรอนิกส์ ไปแล้วไม่ต่ำกว่า 7,000 เครื่อง ทั่วประเทศ
จากจำนวนทั้งสิ้น 12,000 เครื่อง พร้อมทำการฝึกอบรมผู้แทนจำหน่ายไปแล้วมากกว่า 10,000
ราย

บริษัท ล็อกซเล่ย์ จีเท็ค เทคโนโลยี จำกัด

-   ลักษณะผลิตภัณฑ์หรือบริการ

  บริษัทฯ ได้รับการว่าจ้างตามสัญญาที่ทำไว้กับสำนักงานสลากกินแบ่งรัฐบาล ให้ดำเนินการ

ติดตั้งเครื่องจำหน่ายสลาก รวมทั้งระบบต่างๆ ซึ่งประกอบด้วยระบบเกมสลาก
ศูนย์ประมวลผลหลักและสำรอง ระบบเครือข่ายสื่อสารและอื่นๆ
รวมถึงการฝึกอบรมผู้แทนขายที่ได้รับการแต่งตั้งจากสำนักงานสลากกินแบ่งรัฐบาล

ระบบเกมสลากที่บริษัทฯ ให้บริการแก่สำนักงานสลากฯ พัฒนาโดยบริษัท GTECH Corporation
ประเทศสหรัฐอเมริกา โดยมีองค์ประกอบหลักที่เป็นส่วนที่สำคัญที่สุดของระบบเรียกว่า GTECH’s
Enterprise Series ซึ่งเป็นระบบแบบ “Open” ที่มีประสิทธิภาพสูงสุด
และยังเป็นระบบการบริหารการจำหน่ายสลากที่จะคงความทันสมัยในด้านเทคโนโลยี
ซึ่งสามารถรองรับการเปลี่ยนแปลงของตลาดการจำหน่ายสลากฯ
และการเปลี่ยนแปลงทางเทคโนโลยีในอนาคตทั้งด้าน Software และ Technology
ได้เป็นอย่างดี โดยไม่มีความจำเป็นต้องเปลี่ยนระบบทั้งหมด การดำเนินการต่างๆ
จะอยู่ภายใต้การกำกับดูแลโดยสำนักงานสลากกินแบ่งรัฐบาล

-   การตลาด และภาวะการแข่งขัน

ในปัจจุบันบริษัทฯ
เป็นผู้ให้บริการระบบเกมสลากออนไลน์ให้กับสำนักงานสลากกินแบ่งรัฐบาลแต่เพียงผู้เดียว บริษัทฯ
จึงเน้นไปที่การทำความเข้าใจ และแนะนำกับสำนักงานสลาก
และผู้แทนจำหน่ายสลากในการใช้งานระบบสลากออนไลน์ ที่บริษัทฯ ให้บริการให้มีประสิทธิภาพสูงสุด

-   การจัดหาผลิตภัณฑ์หรือบริการ

ระบบเกมสลากที่บริษัทฯ ให้บริการแก่สำนักงานสลากฯนั้น พัฒนาโดยบริษัท GTECH Corporation
ประเทศสหรัฐอเมริกา มีองค์ประกอบหลักที่เป็นส่วนที่สำคัญที่สุดของระบบที่เรียกว่า GTECH’s
Enterprise Series ซึ่งเป็นระบบแบบ “Open” ที่มีประสิทธิภาพสูงสุด และยังเป็นระบบ
การบริหารการจำหน่ายสลากที่จะเอื้ออำนวยให้สำนักสลากรูปแบบใหม่
จะคงความทันสมัยในด้านเทคโนโลยีการจำหน่ายสลากในยุคปัจจุบัน
และยังอ่อนตัวเข้ากับการเปลี่ยนแปลงของตลาดการจำหน่ายสลากฯ
รวมถึงการเปลี่ยนแปลงทางเทคโนโลยีในอนาคตได้เป็นอย่างดีอีกด้วย ทั้งการเปลี่ยนแปลงด้าน
Software และTechnology
โดยไม่มีความจำเป็นต้องเปลี่ยนระบบทั้งหมดเป็นระบบใหม่แต่อย่างใด

-   โครงการในอนาคต

บริษัทฯ ยังคงดำเนินการติดตั้งเครื่องจำหน่ายสลากแบบอิเล็กทรอนิกส์
และทำการฝึกอบรมผู้แทนจำหน่ายให้เป็นไปตามสัญญากับสำนักงานสลากกินแบ่งรัฐบาล
ทั้งนี้เครื่องจำหน่ายสลากนี้จะต้องมีพนักงานขายที่ได้รับการฝึกอบรมอย่างถูกต้องเป็นผู้ควบคุมเครื่องเท่านั้น

สายธุรกิจเทรดดิ้ง

2.1 กลุ่มสินค้าอุปโภคและบริโภค

บริษัท พาร์ทโซน (ประเทศไทย) จำกัด

-   ลักษณะผลิตภัณฑ์หรือบริการ

  ทำธุรกิจด้านการจัดจำหน่าย อะไหล่รถยนต์ อะไหล่รถจักรยานยนต์สำหรับตลาดทดแทน

(After Market) เครื่องมือและอุปกรณ์ที่ใช้งานบริการรถยนต์ อุตสาหกรรม และใช้งานทั่วไป

-   การตลาดและภาวะแข่งขัน

  บริษัทฯ มีนโยบายและลักษณะการตลาดที่ต้องการสร้างช่องทางการกระจายสินค้าที่สามารถ

ควบคุมได้ เน้นการให้บริการสินค้าครบวงจรผ่านช่องทางการกระจายสินค้าทั้งในรูปแบบการค้าส่ง
การค้าปลีก ผ่านการสร้างเครือข่ายสาขาร้านอะไหล่ค้าปลีก โดยปัจจุบันมีสาขาทั้งหมด 4 สาขา
และ มีแผนที่จะเปิดให้ครบ 10 สาขา ภายในปี 2550 นี้
ลูกค้าเป็นผู้ที่ประกอบธุรกิจการให้บริการซ่อม บำรุงรักษา รถยนต์ รถจักรยานยนตร์ ได้แก่ อู่ซ่อมรถ
ศูนย์บริการรถยนต์ ร้านอะไหล่รถยนต์ และร้านอะไหล่รถจักรยานยนตร์ เป็นต้น
การจำหน่ายและช่องทางการจำหน่ายโดยขายผ่านตัวแทน ขายตรง หรือมีผู้แทนขายฯลฯ
ในส่วนของธุรกิจค้าส่ง บริษัทฯ จำหน่ายสินค้าผ่านพนักงานขายส่งของบริษัทฯ
ที่กระจายครอบคลุมทั่วประเทศ ในส่วนธุรกิจค้าปลีก บริษัทฯ จำหน่ายสินค้าผ่านสาขาของบริษัทฯ
ซึ่งมีอยู่ 4 สาขา คือ สาขาสุขาภิบาล 3 สาขาลาดพร้าว 71 สาขาถนนเอกชัย
และสาขาจังหวัดเชียงใหม่ ทั้งนี้บริษัทฯ มีแผนที่จะเปิดสาขาให้ครอบคลุมครบ 10 สาขา ภายในปี
2550

ในตลาดทดแทนสำหรับอะไหล่รถ (After Market Parts) และเครื่องมือช่าง
คู่แข่งโดยตรงมีมาก ส่วนใหญ่เป็นธุรกิจขนาดเล็กและขนาดกลางมากกว่า 500 ราย
แต่ยังไม่มีผู้ใดที่ถือเป็นผู้ครองรายใหญ่ และยังมีการทำตลาดแบบเดิมๆ เป็นธุรกิจครอบครัว
บางครั้งอาจจะมีผู้แทนขาย
โดยใช้ความสัมพันธ์ที่ดีมายาวนานในการติดต่อซื้อขายโดยไม่ต้องมีผู้แทนขาย
แต่ในปัจจุบันนี้มีการนำการบริหารงานสมัยใหม่เข้ามามากขึ้น คู่แข่งทางอ้อม คือ โรงงานผลิต
หรือผู้นำเข้าที่ส่วนใหญ่นอกจากจะเป็น ผู้จำหน่ายสินค้า (Vendors) ให้บริษัทฯ
แล้วยังมีทีมขายของตัวเองด้วย เมื่อเทียบแล้วบริษัทฯ มีขนาดธุรกิจขนาดเล็ก
แต่ด้วยประสบการณ์ของทีมงาน แผนธุรกิจที่ชัดเจน
และการสนับสนุนจากคู่ค้าหลักก็มั่นใจว่าจะเติบโตตามแผนธุรกิจเข้าสู่ขนาดธุรกิจขนาดกลางในสิ้นปี
2550 นี้ ตามแนวโน้มของตลาดยังมีการเจริญเติบโตที่ดี
ตามอัตราการเจริญเติบโตของการจำหน่ายรถยนต์และรถจักรยานยนต์

-   การจัดหาผลิตภัณท์หรือบริการ

  สินค้าที่นำมาจำหน่ายแบ่งออกเป็นสินค้าที่บริษัทฯ ได้รับแต่งตั้งให้เป็นผู้จัดจำหน่ายแต่เพียง

ผู้เดียวในประเทศไทย และสินค้าที่บริษัทฯ เป็นหนึ่งในตัวแทนจำหน่ายจากหลายตัวแทน
ทั้งนี้ถ้าเป็นสินค้าที่บริษัทฯ ต้องการควบคุมกิจกรรมทางการตลาด ราคา และช่องทางการจำหน่าย
บริษัทฯ จะพยายามติดต่อ เพื่อให้ได้มาซึ่งการเป็นตัวแทนแต่ผู้เดียวในพื้นที่ที่ต้องการทำตลาด
ส่วนสินค้าที่มีหลายตัวแทนจำหน่ายก็มักจะเป็นสินค้าที่ติดตลาด มีการเรียกหาจากลูกค้า ซึ่งบริษัทฯ
จำเป็นที่ต้องมีสินค้าส่วนนี้ไว้บริการลูกค้าที่เจาะจงในสินค้ากลุ่มนี้ ในส่วนอะไหล่รถ
เทคโนโลยีของยานยนต์มีการเปลี่ยนแปลงไม่มากนัก นอกจากโมเดลรถรุ่นใหม่ๆ
ปัจจุบันมีผู้มาตั้งโรงงานผลิตชิ้นส่วนอะไหล่รถมากขึ้นอีกทั้งการเปิดเขตการค้าเสรีทำให้มีผู้จำหน่ายเข้ามาในประเทศมากขึ้น
บริษัทฯ จึงต้องพัฒนาเครือข่ายสาขาให้ครอบคลุม และเป็นผู้นำในธุรกิจ

-   งานที่ยังไม่ได้ส่งมอบ

  -ไม่มี-

-   โครงการในอนาคต

  บริษัทฯ มีโครงการที่จะเปิดสาขาให้ครบทุกจังหวัดอย่างน้อยจังหวัดละ 1 สาขา ภายใน 5 ปี

บริษัท ล็อกซเล่ย์ เทรดดิ้ง จำกัด

-   ลักษณะผลิตภัณฑ์หรือบริการ

บริษัทฯ เป็นผู้จัดจำหน่ายสินค้าอุปโภคบริโภค โดยกระจายสินค้าผ่านช่องทางค้าส่ง ค้าปลีกสมัยใหม่
ค้าปลีกรายย่อย ร้านสะดวกซื้อ และลูกค้าประเภทสถาบันโรงแรม ภัตตาคาร
ร้านอาหารสินค้าที่จัดจำหน่าย เช่น น้ำมันพืชถั่วเหลืองและทานตะวันตรากุ๊ก นมสดหนองโพ
น้ำปลาตราตาชั่ง ถั่วลันเตาและเมล็ดมะม่วงกรีนนัท ฯลฯ เป็นสินค้าที่มียอดขายอยู่ใน 3
อันดับแรกของตลาด

นอกจากนี้ บริษัทฯ ยังเป็นเจ้าของผลิตภัณท์ JOYCEเครื่องสำอางสมุนไพรจากกวาวเครือ
โดยการพัฒนาสินค้าร่วมกับ ศจ. ดร.วิชัย
เชิดชีวะศาสตร์นักวิจัยกวาวเครือจากซึ่งมีชื่อเสียงเป็นที่รู้จัก ทั่วโลก จากจุฬาลงกรณ์มหาวิทยาลัย
ปัจจุบัน JOYCE เป็นที่รู้จักและได้รับการยอมรับเรื่องคุณภาพอย่างแพร่หลาย

-   การตลาดและภาวะแข่งขัน

การตลาดมีภาวะแข่งขันค่อนข้างสูงทั้งด้านตัวสินค้าประเภทเดียวกัน
และช่องทางการจัดจำหน่ายระหว่างค้าส่งกับค้าปลีกสมัยใหม่
แต่ด้วยนโยบายการเข้มงวดด้านคุณภาพสินค้า การดูแลให้บริการร้านค้าทุกประเภทอย่างใกล้ชิด
การประสานงานกับผู้ผลิต การวางกลยุทธการตลาดให้ตรงความต้องการของผู้บริโภค ทำให้บริษัทฯ
สามารถรักษาเสถียรภาพในด้านต่างๆ ไว้ได้ด้วยดี

-   การจัดหาผลิตภัณท์หรือบริการ

บริษัทฯ จะคัดเลือกเฉพาะสินค้าที่มีคุณภาพ ผ่านการทดสอบเบื้องต้นถึงการยอมรับในตัวสินค้า
มีจุดเด่นในการขายที่แตกต่างจากสินค้าที่มีอยู่ในตลาด ตรงความต้องการของผู้บริโภค
มีแผนการสนับสนุนการตลาดที่ดีจากผู้ผลิต และมีโอกาสทางการค้า นอกจากนี้ บริษัทฯ
ยังทำการวิจัยและพัฒนาสินค้าทั้งประเภทอาหารและเครื่องสำอางอยู่ตลอดเวลาเพื่อให้สามารถตอบสนองความต้องการของตลาดและผู้บริโภคได้

-   งานที่ยังไม่ได้ส่งมอบ

-ไม่มี-

-   โครงการในอนาคต

บริษัทฯ มีโครงการพัฒนาผลิตภัณฑ์ที่จัดจำหน่าย เพื่อเพิ่มความหลากหลายของสินค้า

บริษัท แอสแพค ออยล์ (ไทยแลนด์) จำกัด

-   ลักษณะผลิตภัณฑ์หรือบริการ

  บริษัทฯ เป็นผู้ผลิตและจำหน่ายผลิตภัณฑ์น้ำมันหล่อลื่นเครื่องยนต์ภายใต้เครื่องหมายการค้า

“คาสตรอล” (Castrol) และ “บีพี” (BP)

-   การตลาดและภาวะการแข่งขัน

ภาวะการตลาดในปี 2549 ที่ผ่านมา ถือเป็นอีกปีหนึ่งที่มีการแข่งขันรุนแรง คู่แข่งขันยังคงใช้กลยุทธ์การตัดราคา จัดรายการโปรโมชั่น และโฆษณาตามสื่อต่างๆ อย่างต่อเนื่อง บริษัทผู้จัดจำหน่ายหล่อลื่นเครื่องยนต์ 5 อันดับแรกในตลาด ได้แก่ PTT Shell Caltex Esso และบริษัท แอสแพค ออยล์ (ไทยแลนด์) จำกัด โดยมีสัดส่วนในตลาดรวมกันประมาณ 50 % และอีก 50% เป็นคู่แข่งรายย่อย ประมาณ 200 บริษัท และในช่วงปีที่ผ่านมาได้มีบริษัทน้ำมันข้ามชาติที่มีสมรรถภาพในการแข่งขันสูง เข้ามาในธุรกิจนี้เพิ่มขึ้น ทำให้หลายๆ บริษัทในอุตสาหกรรมนี้จึงต้องปรับเปลี่ยนกลยุทธ์และวิธีการต่างๆ เพื่อรักษาสัดส่วนในตลาดและยังคงต้องรักษาผลประกอบการให้อยู่ในสภาวะที่ยังคงเดินหน้าต่อไปได้ บริษัทฯ ในฐานะที่เป็นหนึ่งในผู้นำและมีสัดส่วนในตลาดสูงยังคงยึดหลักการเน้นคุณภาพของสินค้าเป็นสำคัญ ราคาที่เหมาะสมเพื่อสามารถแข่งขันในตลาดได้ และให้บริการในด้านต่างๆ ที่เกี่ยวข้อง

ลูกค้ากลุ่มเป้าหมาย คือ ลูกค้าทั่วไปที่มียานพาหนะในการเดินทาง และธุรกิจด้านการขนส่ง ทางบก
และทางทะเล รวมถึงอุตสาหกรรมต่างๆ ที่ใช้เครื่องจักรหนัก ช่องทางการจำหน่าย
เป็นการขายตรงโดยพนักงานขายของบริษัทฯ และกระจายสินค้าผ่านตัวแทนจำหน่ายของบริษัทฯ
ให้กับลูกค้า

-   การจัดหาผลิตภัณฑ์หรือบริการ

สินค้าส่วนใหญ่ผลิตภายในประเทศซึ่งประสิทธิภาพและความสามารถในการผลิตเพียงพอต่อความต้องการของลูกค้า
วัตถุดิบส่วนใหญ่มาจากภายในประเทศเช่นเดียวกัน บริษัทฯ
มีการปรับปรุงและพัฒนาทางเทคโนโลยีอยู่ตลอดเวลา เพื่อให้ได้สินค้าที่มีคุณภาพสูงสุดและเหมาะสม
หรือตรงตามความต้องการของลูกค้า

-   งานที่ยังไม่ได้ส่งมอบ

  -ไม่มี-

-   โครงการในอนาคต

เป้าหมายในอนาคตของบริษัทฯ คือ ต้องการเป็นผู้นำอย่างเด่นชัดในด้านน้ำมันหล่อลื่น เครื่องยนต์
และส่งออกผลิตภัณฑ์ไปขายในต่างประเทศเพิ่มขึ้น ซึ่งคาดว่าจะมียอดการส่งออกประมาณ 3
ล้านลิตรต่อปี หรือคิดเป็นรายได้ที่เพิ่มขึ้น ประมาณ 150 ล้านบาทต่อปี บริษัทฯ
ยังคงมีนโยบายในการขยายฐานลูกค้าให้เพิ่มมากขึ้น
และมีการพัฒนาให้มีภาพลักษณ์และรูปแบบที่โดดเด่น นอกจากนี้ บริษัทฯ
ยังคงเน้นการกระจายสินค้าโดยผ่านตัวแทนจำหน่ายของบริษัท
เพื่อเป็นการลดค่าใช้จ่ายในการดำเนินกิจการ

 บริษัท น้ำหวานลาว จำกัด 

ลักษณะผลิตภัณฑ์หรือบริการ

เป็นบริษัทที่ร่วมลงทุนกับพันธมิตรในประเทศสาธารณรัฐประชาธิปไตยประชาชนลาว

เพื่อผลิตและจำหน่ายเครื่องดื่มน้ำอัดลมแต่เพียงผู้เดียวในประเทศสาธารณรัฐประชาธิปไตยประชาชนลาว
ภายใต้เครื่องหมายการค้า เป๊ปซี่ มิริดา เซเวนอัฟ และคลับโซดา นอกจากนั้น บริษัทฯ
ยังเป็นผู้ผลิตและจำหน่ายน้ำดื่มยี่ห้อ “ วีว่า ” อีกด้วย

-   การตลาดและภาวะการแข่งขัน

ภายใต้สภาพการแข่งขันทางธุรกิจเครื่องดื่มที่รุนแรง บริษัทฯ
เน้นการทำการตลาดที่ดึงดูดลูกค้าโดยตรง ไม่ว่าจะเป็นผู้แทนจำหน่าย ร้านค้า และผู้บริโภค ดังนั้น
บริษัทฯ จึงใช้กลยุทธ์ด้านมาตรฐานคุณภาพของสินค้า การบริการและการจัดส่งที่รวดเร็ว
การส่งเสริมด้านนวัตกรรม การกำหนดนโยบายการรักษาสิ่งแวดล้อมและการวิจัยและพัฒนา
การส่งเสริมการขายที่ดี และการโฆษณาที่จะสามารถช่วยกระตุ้นการขาย
โดยการตอบสนองต่อพฤติกรรมของผู้บริโภค ซึ่งส่วนใหญ่เป็นนักเรียน นักศึกษาและประชาชนทั่วไป

-   การจัดหาผลิตภัณฑ์หรือบริการ

บริษัทฯ เป็นผู้ผลิตและจำหน่ายเครื่องดื่มน้ำอัดลมด้วยเครื่องจักรที่มีกำลังการผลิตเพียงพอต่อความต้องการของตลาด โดยช่องทางการจำหน่าย มีทั้งแบบขายตรงและขายผ่านตัวแทนจำหน่าย

-   งานที่ยังไม่ได้ส่งมอบ

  -ไม่มี-

-   โครงการในอนาคต

ในปี 2550 บริษัทฯ วางแผนจะนำโซดาในขนาด 330 มล. ออกสู่ตลาด
เพื่อรักษาส่วนแบ่งทางการตลาด นอกจากนี้ บริษัทฯ เชื่อมั่นว่า การเพิ่มสินค้าในกลุ่มน้ำดื่ม
โดยผลิตและจำหน่ายน้ำดื่มยี่ห้อ “วีว่า” ตั้งแต่เดือนธันวาคม 2549
จะได้รับการตอบรับอย่างดีจากผู้บริโภค

2.2 กลุ่มเคมีภัณฑ์

ฝ่ายเคมีอุตสาหกรรม 1

-   ลักษณะผลิตภัณฑ์หรือบริการ

  ฝ่ายฯ เป็นตัวแทนจำหน่ายสินค้าเคมีภัณฑ์ในภาคอุตสาหกรรมต่างๆ เช่น อุตสาหกรรม

สิ่งทอ อุตสาหกรรมอาหาร ไม้ น้ำยางข้น ถุงมือแพทย์ กระดาษ แก้ว
และผลิตภัณฑ์ทำความสะอาดภายใต้ตราสินค้าของบริษัท ฯ นอกจากนี้ ฝ่ายฯ
ยังรับจ้างผลิตและพัฒนาสูตรสินค้าต่าง ๆ ที่จำหน่ายร่วมกับผู้ว่าจ้าง
และจำหน่ายสินค้าทางการเกษตรอีกหลายประเภท เช่น ปุ๋ย ธาตุอาหารเสริมของพืช เป็นต้น ฝ่ายฯ
จำหน่ายปุ๋ยภายใต้ยี่ห้อ “LOXLEY” โดยเน้นคุณภาพสินค้าและราคาที่เหมาะสม
สามารถแข่งขันในตลาดได้

-   การตลาดและภาวะการแข่งขัน

กลุ่มลูกค้าเป้าหมายเป็นผู้ใช้สินค้าหรือโรงงานอุตสาหกรรมซึ่งเป็นผู้ผลิต ในส่วนสินค้าทาง
การเกษตรจะจำหน่ายไปยังกลุ่มตัวแทนจำหน่ายสินค้าตามภูมิภาคหรือจังหวัดในเขตนั้น ๆ ฝ่ายฯ
มีนโยบายมุ่งเน้นการจำหน่ายสินค้าที่มีคุณภาพดีในราคาที่เหมาะสมและเป็นธรรม
นอกจากนี้ยังมุ่งเน้นการให้บริการที่ดีทั้งก่อนและหลังการขายและอำนวยความสะดวกอื่น ๆ
เพื่อตอบสนองความต้องการของลูกค้าได้อย่างถูกต้องและรวดเร็ว
อันจะนำไปสู่การพัฒนาความสัมพันธ์ที่ยั่งยืนกับลูกค้า

ในปีที่ผ่านมาสภาพการแข่งขันค่อนข้างสูง
มีคู่แข่งข้ามชาติขนาดใหญ่และคู่แข่งขนาดกลางอีกจำนวนมากได้พยายามใช้เทคนิคการขายหลายรูปแบบ
เพื่อที่จะให้ได้ส่วนแบ่งในตลาดมากที่สุด อย่างไรก็ตาม ฝ่ายฯ
ได้ยึดนโยบายทำการตลาดด้วยความซื่อสัตย์ จำหน่ายสินค้าที่มีคุณภาพดีให้กับลูกค้า บริษัทฯ
มีศักยภาพการแข่งขันที่ดีกว่า เนื่องจากมีชื่อเสียงและความน่าเชื่อถือมานาน
รวมถึงการให้บริการอย่างมีคุณภาพที่สร้างความสัมพันธ์ที่ดีกับลูกค้า

นโยบายหลักของฝ่ายฯ ที่สำคัญประการหนึ่ง คือ “การคำนึงถึงสิ่งแวดล้อมและผู้บริโภค”
โดยเฉพาะในโรงงานผลิต ผลิตภัณฑ์ทำความสะอาด ฝ่ายฯ จะเลือกใช้เทคโนโลยีที่ดี
และเหลือกากจากการผลิตที่ต่ำ กระบวนการผลิตในโรงงานได้ผ่านการรับรองมาตรฐาน GMP
จากกระทรวงสาธารณสุข อาหารและยา เรียบร้อยแล้ว

-   การจัดหาผลิตภัณฑ์และบริการ

ผลิตภัณฑ์ส่วนใหญ่จะนำเข้าจากต่างประเทศ เช่น เคมีสิ่งทอ บางส่วนนำเข้าจากประเทศ

อังกฤษและสเปน เคมีอาหารนำเข้าจากประเทศจีน และปุ๋ยสำหรับการเกษตรนำเข้าจากประเทศ

เกาหลีและจีน เป็นต้น นอกจากนี้ยังมีผลิตภัณฑ์บางส่วนได้รับการสนับสนุนผลิตภัณฑ์จากคู่ค้า

ในประเทศ โดยฝ่ายฯ มุ่งเน้นจัดหาผลิตภัณฑ์ที่มีคุณภาพให้แก่ลูกค้าเสมอมา

-   งานที่ยังไม่ได้ส่งมอบ

-ไม่มี-

-   โครงการในอนาคต

ฝ่ายฯ มีแผนพัฒนาสินค้าทางการเกษตรกรรมอีกหลายผลิตภัณฑ์ เช่น ปุ๋ยสูตรสำหรับนาข้าว
ปุ๋ยสูตรสำหรับยาง ปุ๋ยปาล์ม เป็นต้น ผลิตภัณฑ์ทั้งหมดของฝ่ายฯ ที่ผลิตได้จะทำการตลาดภายใต้ชื่อ
“LOXLEY” โดยจะเน้นทั้งคุณภาพและราคายุติธรรม

ฝ่ายเคมีอุตสาหกรรม 2

ลักษณะผลิตภัณฑ์หรือบริการ

ฝ่ายฯ ดำเนินธุรกิจโดยการนำเข้าสินค้าเคมีภัณฑ์จากต่างประเทศ
และเป็นตัวแทนจำหน่ายให้ผู้ผลิตภายในประเทศ มาจำหน่ายให้แก่อุตสาหกรรมต่างๆ
ในประเทศและส่งออกบางส่วน กลุ่มลูกค้าจะเป็นโรงงานผลิตสินค้าในอุตสาหกรรมต่างๆ ได้แก่
Cosmetics, Ceramic & Glass, Paint & Ink, Chemicals Manufacturer,
Electroplating, Food & Pharma, Feed & Farm, Lubricant, Petrochemicals,
Rubber & Plastics เป็นต้น ในส่วนส่งออกจะเป็นเคมีภัณฑ์ที่ผลิตภายในประเทศ
และเคมีภัณฑ์ที่นำเข้ามาเพิ่มมูลค่าเป็น Value Added Products

-   การตลาดและภาวะการแข่งขัน

ปัจจัยสำคัญที่มีผลกระทบต่อโอกาสและข้อจำกัดในการประกอบธุรกิจนั้น
เนื่องจากสินค้าส่วนใหญ่ต้องนำเข้าจากต่างประเทศ ดังนั้นสิ่งที่ส่งผลกระทบโดยตรง คือ
อัตราแลกเปลี่ยนเงินตราต่างประเทศ ซึ่งมีผลต่อต้นทุนและการกำหนดราคาขาย
รวมทั้งปัจจัยจากความผันผวนของราคาน้ำมัน ส่งผลต่อราคาสินค้าและค่าขนส่ง
อีกปัจจัยหนึ่งที่ส่งผลกระทบต่อธุรกิจโดยทางอ้อม คือ ลูกค้าที่เป็นโรงงานผู้ผลิตขนาดใหญ่
มักจะติดต่อกับผู้ผลิตโดยตรงโดยไม่ผ่านตัวแทนจำหน่าย รวมทั้งได้มีการติดต่อกับ Domestic
Supplier ที่เป็น Manufacturer โดยตรงเป็นนโยบายของบางบริษัท

อย่างไรก็ตาม ด้วยศักยภาพของฝ่ายฯ ที่มีทีมขายและผู้บริหารที่มีประสบการณ์
ดำเนินธุรกิจมายาวนาน มีการบริการและจัดการที่ดี มีศูนย์กระจายสินค้าของบริษัทเองที่มีระบบ
Logistic ที่ดี ประกอบกับบริษัทมีชื่อเสียงและเป็นที่รู้จักมายาวนาน ฝ่ายฯ
จึงเน้นกลยุทธ์ด้านบริการก่อนและหลังการขายพร้อมทั้งเสนอสินค้าตามความต้องการของลูกค้า ฝ่ายฯ
ยังคงคาดการณ์ว่าจะสามารถดำเนินธุรกิจได้ตรงตามเป้าหมายเหมือนทุกปีที่ผ่านมา
ทั้งนี้เป็นไปตามแนวโน้มภาวะอุตสาหกรรมภายในประเทศที่ขยายตัวเพิ่มขึ้นผลจากการเจริญเติบโตของเศรษฐกิจ
ถึงแม้การแข่งขันในอนาคตก็ยังคงมีความรุนแรงต่อไป ทั้งจากคู่แข่งในประเทศเอง
และคู่แข่งจากต่างประเทศ ซึ่งส่วนหนึ่งมาจากนโยบายการเปิดการค้าเสรีของรัฐบาล
สิ่งที่ทางฝ่ายคำนึงถึงอีกประการคือ การแสวงหาผลิตภัณฑ์ที่มีเทคโนโลยีสูงขึ้น เช่น Green
product ไม่กระทบกับสิ่งแวดล้อม
เพื่อให้เป็นไปตามมาตรฐานและนโยบายสิ่งแวดล้อมในอนาคตทางฝ่ายได้มองหาการลงทุนเป็นผู้ผลิตโดยตรง
เพื่อเป็นฐานรองรับการ Supply สินค้าให้ทีมขายที่มีความพร้อมอยู่แล้ว

-   การจัดหาผลิตภัณฑ์หรือบริการ

ในการจำหน่ายและช่องทางการจำหน่าย จะแบ่งเป็น 2 ส่วน คือ จำหน่ายให้กับโรงงานผู้ผลิตโดยตรง และจำหน่ายผ่านบริษัทตัวแทนซึ่งจะเป็นส่วนน้อย สินค้าของทางฝ่ายฯส่วนใหญ่จะเป็นที่ยอมรับของตลาดและลูกค้าเนื่องจากได้ประกอบธุรกิจทางด้านนี้มานาน และเน้นหาแหล่งผู้ผลิต (Supplier) ที่ดี ผลิตสินค้าที่มีคุณภาพ และราคาสามารถแข่งขันในตลาดได้

-   งานที่ยังไม่ได้ส่งมอบ

-ไม่มี-

-   โครงการในอนาคต

ฝ่ายฯ มีนโยบายลงทุนเป็นผู้ผลิตโดยตรง เพื่อเป็นฐานรองรับปริมาณ
สินค้าให้แก่ทีมขายที่มีความพร้อมอยู่แล้ว

3.  กลุ่มผลิตภัณฑ์ก่อสร้าง

ลักษณะผลิตภัณฑ์หรือบริการ

  กลุ่มผลิตภัณฑ์ก่อสร้าง จัดหา จำหน่าย และให้บริการเกี่ยวกับผลิตภัณฑ์ก่อสร้าง เช่น หลังคา

และผนังเหล็กเคลือบสี แผ่นพื้นเหล็กสำเร็จรูป แผ่นอลูมิเนียมเคลือบสีตกแต่งอาคาร (Aluminium
Composite Panel) ระบบระบายควันไฟและบานเกล็ด เครื่องบำรุงรักษาอาคารสูง
โครงสร้างผ้า ใยสังเคราะห์ขึ้นรูปด้วยแรงดึง ระบบควบคุมอาคารอัตโนมัติ (Building
Automation System) เป็นต้น

นอกจากจำหน่ายผลิตภัณฑ์แล้ว ยังให้บริการคำแนะนำ จัดทำแบบประมาณราคาและการติดตั้ง
และบริการหลังการขาย เช่น บริการซ่อมบำรุงระบบระบายอากาศและควบคุมควันไฟ
และกระเช้าบำรุงรักษาอาคาร

-   การตลาดและภาวะการแข่งขัน

  ปัจจุบันตลาดผลิตภัณฑ์ก่อสร้างมีการแข่งขันสูง โดยเฉพาะอย่างยิ่งการแข่งขันด้านราคาจาก

สินค้าที่ผลิตในประเทศ และสินค้านำเข้าจากประเทศจีน
จึงต้องทำให้สถาปนิกและเจ้าของโครงการยอมรับในคุณสมบัติ
และต้องทำราคาให้เป็นที่ยอมรับแก่ผู้รับเหมาและเจ้าของโครงการ
เพื่อเพิ่มความหลากหลายในการนำเสนอให้เหมาะสมกับความต้องการในแต่ละโครงการ ฝ่ายฯ
จึงใช้กลยุทธ์นำเสนอผลิตภัณฑ์หลากหลายประเภท โดยทำการตลาดแบบเน้น Solution
ควบคู่กับการให้บริการเสริม เช่น รับออกแบบ ให้คำปรึกษา และติดตั้งไปด้วย
เป็นการสร้างมูลค่าเพิ่มให้แก่ลูกค้า

  ลูกค้าหลักของฝ่ายฯ คือ ผู้รับเหมาซึ่งรับงานทั้งเอกชนและรัฐบาล ดังนั้นเพื่อเป็นทางเลือกของ

ผู้รับเหมากลุ่มเป้าหมาย ทางฝ่ายฯ จึงต้องเสนอผลิตภัณฑ์ให้เป็นที่ยอมรับของผู้ออกแบบ สถาปนิก
ที่ปรึกษาโครงการและเจ้าของโครงการ เพื่อให้ผู้รับเหมาเลือกซื้อผลิตภัณฑ์ของฝ่ายฯ ฝ่ายฯ
ใช้ช่องทางการจำหน่ายแบบขายตรงเข้าโครงการ
โดยมีทีมการตลาดนำเสนอข้อมูลเบื้องต้นให้กับลูกค้าและมีทีมผู้แทนขายติดต่อกับลูกค้าในรายละเอียด

-   การจัดหาผลิตภัณฑ์หรือบริการ

  ผลิตภัณฑ์ที่ทางฝ่ายฯจัดหามาจำหน่าย มีทั้งผลิตภัณฑ์ที่ผลิตภายในประเทศ และผลิตภัณฑ์ที่

นำเข้าจากต่างประเทศ โดยสรรหาผลิตภัณฑ์อื่นๆ ที่มีคุณภาพที่ดีขึ้นกว่าเดิม
เพื่อสนองความต้องการของลูกค้าได้ในราคาที่พอใจทุกฝ่าย นอกจากนี้ ฝ่ายฯ
ทำการวิจัยและศึกษาผลิตภัณฑ์ใหม่ๆ อย่างต่อเนื่อง
เพื่อสนองความต้องการของตลาดและลูกค้าให้ทันยุคสมัย เช่น บ้าน Knock down สำหรับ
ผู้ประสบอุบัติภัย เป็นต้น นอกจากนี้ จากผลการวิจัยและพัฒนา ฝ่ายฯ นำเสนอผลิตภัณฑ์ใหม่ๆ
อีกหลายประเภท เช่น ระบบ Dry Process, Light Weight Materials
เพื่อใช้ในการก่อสร้าง เป็นต้น

-   มูลค่างานที่ยังไม่ได้ส่งมอบ

  โครงการที่มีกำหนดส่งมอบในปี 2550 ได้แก่ ศาลาว่าการ กทม. 2 ดินแดง หอศิลปวัฒนธรรม

โรงไฟฟ้าแก่งคอย 2 จังหวัดสระบุรี โครงการ Zen Extension โรงไฟฟ้าราชบุรี และโครงการ
La Royal Beach Condominium เป็นต้น

-   โครงการในอนาคต

ฝ่ายฯ มีเป้าหมายที่จะเป็นหนึ่งในผู้นำผลิตภัณฑ์ก่อสร้างที่นำเข้าจากต่างประเทศ
โดยเน้นผลิตภัณฑ์ที่ก่อสร้างได้รวดเร็วและผลิตภัณฑ์ประเภท Dry Process โครงการที่ฝ่ายฯ
กำลังติดตามอยู่ เช่น Airport Rail Link รถไฟฟ้าส่วนต่อขยาย ศูนย์ราชการแจ้งวัฒนะ ฯลฯ

  -----------------------------------------------------------------------
  สายธุรกิจบริการและอื่นๆ

  -----------------------------------------------------------------------

3.1 กลุ่มธุรกิจบริการ

บริษัท เอเชีย ซิเคียวริตี้ เมเนจเม้นท์ จำกัด

-   ลักษณะผลิตภัณฑ์หรือบริการ

  บริษัทฯ ให้บริการ (Outsource) ด้านพนักงานวินิจฉัยภาพ พนักงานตรวจค้นผู้โดยสารและ

พนักงานรักษาความปลอดภัย โดยปัจจุบัน บริษัทฯ ได้สัมปทานงานบริการรักษาความปลอดภัย ณ
ท่าอากาศยานสุวรรณภูมิ จากบริษัท ท่าอากาศยานไทย จำกัด (มหาชน) โดยมีหน้าที่หลักคือ

งานตรวจค้นผู้โดยสาร พนักงานวินิจฉัยภาพจากเครื่องเอ็กซเรย์ มีหน้าที่และความรับผิดชอบ
การวินิจฉัยภาพสัมภาระติดตัว สัมภาระบรรทุก ของผู้โดยสารและลูกเรือ ด้วยเครื่อง X-Ray
รวมถึงการตรวจค้นตัว (Body Search)
เพื่อมิให้ผู้โดยสารนำวัตถุอันตรายหรือวัตถุต้องห้ามขึ้นเครื่องบิน

  งานรักษาความปลอดภัย มีหน้าที่ดูแลรักษาความปลอดภัยบริเวณอาคารผู้โดยสารและจุดอื่นๆ

ที่การท่าอากาศยานแห่งประเทศไทย (ทอท.) กำหนด ได้แก่ งานรักษาการณ์
รักษาความปลอดภัยประจำช่องทางเข้า-ออก พื้นที่หวงห้าม (Restricted Area)
งานตระเวนระงับเหตุ ตรวจตราพื้นที่ สังเกตพฤติกรรมบุคคลต้องสงสัย หีบห่อ กระเป๋า งานจราจร
ควบคุมและจัดการจราจร ตั้งจุดสกัดยานพาหนะและเคลื่อนย้ายพาหนะ
เฝ้าตรวจการณ์ด้วยระบบโทรทัศน์วงจรปิด งานรักษาความปลอดภัยเฉพาะทาง เช่น
ผู้เชี่ยวชาญวัตถุระเบิด ผู้ควบคุมสุนัขและสุนัขตรวจสอบวัตถุระเบิด

-   การตลาดและภาวะการแข่งขัน

  ในส่วนของงานให้บริการ Outsource พนักงานวินิจฉัยภาพ จำนวนคู่แข่งมีน้อยราย แต่ในส่วน

ของงานให้บริการพนักงานรักษาความปลอดภัย
เป็นตลาดที่มีการแข่งขันสูงและอัตราความเจริญเติบโตของตลาดสูงเช่นกัน

  กลุ่มลูกค้าของบริษัทฯ มีทั้งหน่วยงานราชการ รัฐวิสาหกิจ และเอกชน เช่น ทอท. DHL BFS

โรงแรมโนโวเทล สุวรรณภูมิ กลุ่มลูกค้าเป้าหมาย ได้แก่ กลุ่มลูกค้าที่ใช้เครื่อง X-Ray
ในการตรวจสอบวัตถุอันตราย
และมีความต้องการพนักงานที่มีความเชี่ยวชาญด้านการวินิจฉัยภาพจากเครื่อง X-Ray
รวมถึงกลุ่มลูกค้าที่ต้องการพนักงานรักษาความปลอดภัย เพื่อปฏิบัติงานด้านรักษาความปลอดภัย

-   มูลค่างานที่ยังไม่ได้ส่งมอบ

  -ไม่มี-

บริษัท ล็อกซเล่ย์ พร็อพเพอร์ตี้ ดีเวลลอปเม้นท์ จำกัด

-   หน้าที่และความรับผิดชอบของหน่วยงาน

บริษัทฯ ประกอบธุรกิจด้านอสังหาริมทรัพย์ ให้บริการเช่าอาคารสำนักงาน
รวมทั้งธุรกิจด้านการรักษาความปลอดภัย ดูแลระบบสาธารณูปโภคอาคารสำนักงาน
ตลอดจนงานด้านบริการอื่นๆ แบบครบวงจร

-   ผลการดำเนินงานในปีที่ผ่านมาและโครงการในอนาคต

ในปี 2549 บริษัทฯ ได้ขยายงานต่างๆ ทั้งการพัฒนาอสังหาริมทรัพย์
รวมถึงการให้เช่าพื้นที่โฆษณาและบริการด้านอื่นๆ ทำให้รายได้และผลกำไรเติบโตเพิ่มขึ้น
นอกจากนี้บริษัทฯ ได้พยายามพัฒนาบุคลากรในด้านต่างๆ
เพื่อรองรับการให้บริการลูกค้าและการขยายงาน
โดยมุ่งเน้นการขยายงานด้านการพัฒนาอสังหาริมทรัพย์และงานบริการแบบครบวงจรอย่างต่อเนื่อง
เช่น โฆษณา งานบริการด้านรักษาความสะอาดและความปลอดภัย เป็นต้น
โดยเน้นโครงการที่ให้ผลตอบแทนที่เหมาะสมอันจะทำให้บริษัทฯ เติบโตยิ่งขึ้นต่อไป

3.2 กลุ่มธุรกิจต่างประเทศ

-   หน้าที่และความรับผิดชอบของหน่วยงาน

  ดำเนินธุรกิจหลักในการส่งออกสินค้าไปจำหน่ายยังต่างประเทศ นอกจากนี้กลุ่มฯ ยังมีนโยบาย

ส่งเสริมให้มีการขยายธุรกิจในต่างประเทศ ทั้งในลักษณะของการร่วมทุนหรือการทำธุรกิจต่าง ๆ

ในต่างประเทศ เพื่อเป็นช่องทางในการขยายธุรกิจของบริษัทอย่างต่อเนื่อง สินค้าส่งออกหลักใน

ปัจจุบัน ได้แก่ อาหารสำหรับสัตว์น้ำ และสินค้ากลุ่มโทรคมนาคม โดยตลาดใหญ่ คือ สาธารณรัฐ

สังคมนิยมเวียดนาม

สินค้าที่กลุ่มฯ จำหน่ายมีทั้งจากผู้ผลิตโดยตรง หรือผ่านตัวแทนจำหน่ายหลัก โดยจะมีการ

คัดเลือกสินค้าที่ตรงตามความต้องการของลูกค้า และนำเสนอสินค้าใหม่ๆ อีกหลายประเภท เพื่อให้

ลูกค้าได้มีโอกาสเลือกใช้แต่สินค้าที่มีประโยชน์และได้รับความพึงพอใจสูงสุด

-   ผลการดำเนินงานในปีที่ผ่านมาและโครงการในอนาคต

  ในปีที่ผ่านมา มีการแข่งขันสูง กลยุทธ์ในการแข่งขันจะยึดหลักการรักษาคุณภาพของสินค้าให้

เป็นที่ยอมรับและความพึงพอใจของลูกค้าให้มากที่สุด

กลุ่มลูกค้ามีทั้งหน่วยราชการและเอกชน กลุ่มฯ
จะให้ความสำคัญในการจำหน่ายสินค้าตามความต้องการของลูกค้า
สามารถจัดส่งสินค้าที่มีคุณภาพมาตรฐานตรงตามความต้องการของลูกค้าภายในเวลาที่กำหนด
จึงส่งผลให้กลุ่มฯ ได้รับความไว้วางใจจากลูกค้าเสมอมา และสามารถเพิ่มรายได้ให้ธุรกิจของกลุ่มฯ
เติบโตได้อย่างต่อเนื่อง

จากความสำเร็จต่อเนื่องในการส่งออก ในปี 2550 กลุ่มฯ
มุ่งเน้นที่จะขยายตลาดการค้าไปยังกลุ่มประเทศแถบอินโดจีนให้มากขึ้นโดยการขยายฐานเรื่อง
Contracted farming

3.3 กลุ่มธุรกิจภูมิภาค

-   ลักษณะการประกอบธุรกิจหรือบริการ

กลุ่มธุรกิจภูมิภาคมีภารกิจดำเนินการขยายธุรกิจจากส่วนกลางไปสู่ภูมิภาค เพื่อให้ครอบคลุม
พื้นที่ในการขายสินค้าและให้บริการลูกค้าได้อย่างทั่วถึง

โดยทางกลุ่มฯ เน้นการนำสินค้าและบริการของฝ่ายต่างๆ ของบริษัทฯ
ไปขยายตลาดในภูมิภาคทั้งในรูปของโครงการหรือตัวแทนจำหน่าย เช่น ระบบโทรศัพท์ PABX
เครื่องคอมพิวเตอร์ทั้ง Stand Alone และ Network วัสดุก่อสร้าง ลิฟท์ อุปกรณ์เครือข่ายต่าง ๆ
เป็นต้น นอกจากนี้ กลุ่มฯ ยังได้จัดหาสินค้าอื่นๆ มาจำหน่ายเพิ่มเติม เช่น อุปกรณ์อินเวอร์เตอร์
ยี่ห้อ Smart Air เพื่อใช้ในการประหยัดพลังงานสำหรับเครื่องปรับอากาศ
และควบคุมปริมาณความชื้นในห้องอันจะเป็นประโยชน์ต่อผู้มีปัญหาจากโรคภูมิแพ้อย่างยิ่ง
ลูกค้าของกลุ่มฯ มีทั้งสถาบันการศึกษา หน่วยงานราชการ โรงแรม และธุรกิจเอกชนอื่นๆ

-   การตลาดและภาวะการแข่งขัน

เนื่องจากสินค้าต่างๆ ของบริษัทฯ
ส่วนใหญ่เป็นสินค้าที่แพร่หลายอยู่ในตลาดมากพอสมควรทั้งในภาครัฐ และภาคเอกชน
จึงมีคู่แข่งเป็นจำนวนมากทำให้มีการแข่งขันสูง โดยเฉพาะอย่างยิ่งด้านราคา กลุ่มฯ
จึงเน้นการนำสินค้าที่มีหลากหลายดังกล่าวไปจำหน่ายในภูมิภาค เพื่อขยายตลาดให้กว้างขวางขึ้น
กลุ่มฯ เห็นว่าอุปสงค์ของผู้บริโภคภายในประเทศยังมีอยู่สูง
จึงเชื่อว่าสินค้าที่ไปจำหน่ายจะช่วยสนองความต้องการของผู้บริโภค นอกจากนี้ กลุ่มฯ
ยังมีบุคลากรที่มีความรู้ ความชำนาญ
ที่จะสามารถนำเสนอให้คำแนะนำถึงประโยชน์ที่จะได้รับแก่ผู้บริโภคในราคาที่ยุติธรรม

-   โครงการในอนาคต

นอกเหนือจากการเพิ่มสินค้าและบริการ เพื่อขยายตลาดและเพิ่มยอดขายให้มากยิ่งขึ้นแล้ว ทางกลุ่มฯ
พยายามที่จะเพิ่มช่องทางการจำหน่าย ในลักษณะขายตรง โดยการคัดสรรบุคลากรมาช่วยในการขาย
และเน้นสินค้าอุปโภคบริโภคเกี่ยวกับสุขภาพ ความงาม และเครื่องใช้ในบ้านต่างๆ โดยทางกลุ่มฯ
คาดว่าปี 2550 นี้ จะเพิ่มยอดขายและขยายตลาดครอบคลุมเพิ่มมากขึ้น

สายงานสนับสนุน

4.1 กลุ่มบริหารและการเงิน

-   หน้าที่และความรับผิดชอบของหน่วยงาน

กลุ่มฯ ดูแลรับผิดชอบด้านการเงิน บัญชี ธุรการรวมทั้งงานด้านกฎหมายและระบบสารสนเทศ

โดยประกอบด้วยฝ่ายบริหารการเงิน ฝ่ายบัญชี ฝ่ายบริหารและธุรการ ฝ่ายการเงิน
ฝ่ายกฎหมายต่างประเทศ ฝ่ายกฎหมายและธุรการหลักทรัพย์ และฝ่ายระบบสารสนเทศ

-   ผลการดำเนินงานในปีที่ผ่านมาและโครงการในอนาคต

ในปี 2549 กลุ่มฯ ดำเนินการจัดหาวงเงินสินเชื่อประเภทต่างๆ
เพื่อรองรับการขยายธุรกิจของบริษัทฯ อย่างเพียงพอ ในขณะเดียวกันกลุ่มฯ
ได้ดำเนินนโยบายปล่อยสินเชื่อแก่ลูกค้าอย่างรอบคอบและติดตามผลการดำเนินงานของลูกค้าอย่างใกล้ชิด
ส่งผลให้การติดตามการชำระเงินจากลูกค้าเป็นไปตามเป้าหมาย นอกจากนี้ กลุ่มฯ
ยังทำหน้าที่ควบคุมปริมาณสินค้าคงคลังให้อยู่ในระดับที่เหมาะสม
และควบคุมต้นทุนสินค้าและค่าใช้จ่ายดำเนินงานอย่างมีประสิทธิภาพ

กลุ่มฯ มีนโยบายในการพัฒนาบุคลากร โดยเสริมทักษะความรู้ด้านต่างๆ
รวมทั้งติดตามศึกษาระเบียบข้อบังคับต่างๆ เช่น มาตรฐานการบัญชี และข้อบังคับของตลาดหลักทรัพย์
พร้อมทั้งพัฒนาระบบสารสนเทศ โดยนำระบบสากลมาใช้ในการประมวลผลการดำเนินงานของบริษัทฯ
รวมทั้งพัฒนาระบบการรายงานต่างๆ ทำให้บริษัทฯ
สามารถวิเคราะห์และวางแผนธุรกิจได้อย่างแม่นยำและทันเหตุการณ์

ในปี 2550 กลุ่มฯ ยังคงสนับสนุนฝ่ายต่างๆ
ทั้งด้านการดูแลสภาพคล่องทางการเงินให้อยู่ในระดับที่เหมาะสมและมีการวิเคราะห์งานโครงการอย่างละเอียดรอบคอบ
พร้อมทั้งติดตามงานโครงการที่ประมูลได้ให้เป็นไปตามแผนงานที่วางไว้
รวมทั้งเตรียมพร้อมด้านระบบบัญชีสำหรับกรณีการเปลี่ยนแปลงมาตรฐานบัญชี
และมีการพัฒนาระบบสารสนเทศอย่างต่อเนื่อง

4.2 กลุ่มทรัพยากรบุคคล

-   หน้าที่และความรับผิดชอบหน่วยงาน

กำหนดกลยุทธ์ด้านทรัพยากรบุคคล การดำเนินงาน ประสานงาน
ให้คำปรึกษาในเรื่องการบริหารค่าจ้างและสวัสดิการ การสรรหาบุคลากร การวางแผน
และพัฒนาบุคลากรให้บรรลุตามภารกิจและวิสัยทัศน์ของบริษัทฯโดยเน้นการบริหารเชิงรุก
การปรับตัวให้สอดคล้องกับสภาวะแวดล้อมและการแข่งขันทางธุรกิจและการนำเทคโนโลยีสารสนเทศเข้ามาช่วยในการทำงาน

-   ผลการดำเนินงานในปีที่ผ่านมาและโครงการในอนาคต

กลุ่มฯ ได้สานต่อการกำหนดนโยบายค่าตอบแทนที่เหมาะสม
ตามแนวการพิจารณาจ่ายค่าตอบแทนตามผลการปฏิบัติงาน (Performance-based Pay)
รวมถึงผลตอบแทนแปรผันในรูปแบบ ต่างๆ (Variable Pay) กลุ่มฯ
ยังคงให้ความสำคัญต่อการจัดกิจกรรมเพื่อส่งเสริมการสื่อสารภายในองค์กรและกิจกรรมพนักงานสัมพันธ์ในรูปแบบต่างๆ
ส่งเสริมความสัมพันธ์อันดีในหมู่พนักงาน การพัฒนาบุคลากรอย่างจริงจัง โดยเน้นการเพิ่มพูนทักษะ
ความรู้ ความสามารถทั้งในเรื่องงานปัจจุบัน
และเตรียมความพร้อมสำหรับการเจริญเติบโตของบุคลากรในอนาคต
เพื่อให้สอดรับกับแผนงานด้านการสืบทอดตำแหน่งงาน (Succession Planning)
โดยเฉพาะในระดับบริหาร

ในปี 2550 เพื่อเพิ่มประสิทธิภาพและความสามารถในการแข่งขันทางธุรกิจ กลุ่มฯ
ยังได้รับมอบหมายให้ดำเนินงานในเรื่อง การกำหนดขีดความสามารถ (Competency)
และแผนพัฒนาบุคลากร (Training Roadmap) สำหรับบุคลากร นอกจากนี้
ยังดำเนินงานด้านบริหารและพัฒนาบุคลากรของบริษัทฯ ในเครือ
รวมถึงการสร้างรายได้จากการให้บริการด้านฝึกอบรมและพัฒนากับหน่วยงานภาครัฐและเอกชนภายนอกบริษัท

4.3 กลุ่มบริการการตลาด

-   หน้าที่และความรับผิดชอบของหน่วยงาน

  ฝ่ายวิจัยและส่งเสริมการตลาด ทำหน้าที่วิจัยและวางแผนการตลาด โดยรวบรวมและวิเคราะห์

ข้อมูลด้านการตลาด เศรษฐกิจ สินค้าและบริการ เสนอโครงการที่น่าสนใจแก่ฝ่ายบริหาร
รวมทั้งดำเนินกิจกรรมทางด้านโฆษณา ประชาสัมพันธ์ และกิจกรรมสังคม นอกจากนี้
ยังดูแลงานด้านสิ่งพิมพ์ต่างๆ ของบริษัทที่สำคัญ เช่น ปฏิทิน เว็บไซต์ของบริษัท
และงานด้านศิลปกรรมต่างๆ

-   ผลการดำเนินงานในปีที่ผ่านมาและโครงการในอนาคต

ปี 2549 กลุ่มฯ ได้ดำเนินการด้านวิจัยโครงการ Car Navigation, Nylex L TAG , Parts
Zone และวิจัยการตลาดผลิตภัณฑ์ใหม่ๆ งานโฆษณาประชาสัมพันธ์
และกิจกรรมส่งเสริมการตลาดอย่างต่อเนื่อง โดยมุ่งเน้นด้านตลาดการศึกษา การฝึกอบรม
และกิจกรรมประชาสัมพันธ์การตลาดให้กับบริษัทในกลุ่มบริษัทล็อกซเล่ย์ รวมทั้งดูแลงานด้านศิลปกรรม
และสื่อสิ่งพิมพ์ต่างๆ ตลอดจนร่วมประสานงานกิจกรรมภายในเช่น งานชมรมกอล์ฟ ชมรมพนักงาน
ฯลฯ

สำหรับปี 2550 กลุ่มฯ ยังคงให้บริการแก่หน่วยงานภายในบริษัทฯ และบริษัทในกลุ่มบริษัท ล็อกซเล่ย์
เป็นลำดับแรก โดยจะมุ่งเน้นงานประชาสัมพันธ์
งานส่งเสริมกิจกรรมการตลาดและงานติดต่อกับสื่อมวลชน
รวมทั้งงานโครงการทางด้านการศึกษาผ่านสื่ออิเล็กทรอนิกส์ (e-Education)
และงานโครงการฝึกอบรม IT กับหน่วยงานภายนอกหรือบุคคลทั่วไป

4.4 กลุ่มพัฒนาธุรกิจ

-   หน้าที่และความรับผิดชอบของหน่วยงาน

กลุ่มฯ ทำหน้าที่แสวงหาช่องทางทางการค้าและโอกาสใหม่ๆ ทางธุรกิจ รวมถึงการตลาดและ

การติดต่อประสานงานกับหน่วยงานราชการ รัฐวิสาหกิจ และเอกชน
เพื่อส่งเสริมผลักดันโดยให้การสนับสนุนการดำเนินธุรกิจของฝ่ายอื่นๆ ในบริษัทฯ
ให้ประสบผลสำเร็จและลุล่วงไปด้วยดี

-   ผลการดำเนินงานในปีที่ผ่านมาและโครงการในอนาคต

ในปี 2549 กลุ่มฯ ได้เป็นตัวกลางในการประสานงานระหว่างฝ่ายต่างๆ ที่เกี่ยวข้องในบริษัทฯ
กับหน่วยงานภายนอกต่างๆ เพื่อจัดหางานในโครงการของภาคเอกชนและหน่วยงานภาครัฐ
ตลอดจนงานปรับปรุงโครงการต่างๆ ให้ดำเนินการต่อไปได้ ในอนาคต กลุ่มฯ
ยังคงติดตามงานโครงการที่ต่อเนื่องจากปีที่ผ่านมา และโครงการใหม่ๆ ที่คาดว่าจะเริ่มในปี 2550
ซึ่งส่วนใหญ่เป็นโครงการของหน่วยงานของทางราชการ โดยยังคงเน้นบทบาทของผู้ประสานงานหลัก

5. ฝ่ายตรวจสอบภายใน

หน้าที่และความรับผิดชอบของหน่วยงาน

ฝ่ายตรวจสอบภายในจัดตั้งขึ้นเป็นหน่วยงานอิสระ มีหน้าที่ในการตรวจสอบ กำกับดูแล และ

ควบคุมระบบการทำงานของบริษัทฯ และบริษัทในเครือ
ให้เป็นไปตามกฎระเบียบและกฎหมายที่เกี่ยวข้อง รวมถึงหน้าที่ในการควบคุมและตรวจสอบอื่นๆ
ตามที่ได้รับมอบหมาย การให้คำปรึกษา การวิเคราะห์และประเมินผลการดำเนินงาน
ตลอดจนติดตามผลการตรวจสอบ เพื่อให้มั่นใจได้ว่ากระบวนการปฏิบัติงานและกิจกรรมต่าง ๆ
ที่สำคัญของบริษัทฯ
และบริษัทในเครือดำเนินไปอย่างถูกต้องมีประสิทธิภาพและประสิทธิผลตามเป้าหมายที่วางไว้

-   ผลการดำเนินงานในปีที่ผ่านมาและโครงการในอนาคต

  ฝ่ายตรวจสอบภายใน ได้ดำเนินการตรวจสอบ ควบคุม กำกับดูแลระบบการทำงาน และให้

คำปรึกษาทั้งทางด้านบัญชีและด้านภาษีอากรแก่ฝ่ายต่าง ๆ ของบริษัทฯ และบริษัทในเครือ รวมทั้งมี
การตรวจสอบและพัฒนาระบบตามแผนงานที่วางไว้ นอกจากนี้ ทางฝ่ายฯ
ยังทำหน้าที่เป็นผู้ช่วยเหลือและสนับสนุนการพัฒนาระบบงานของฝ่ายต่างๆ ภายในบริษัทฯ
ให้มีระบบการควบคุมภายในที่ดี ส่งผล ให้งานต่าง ๆ ที่เกิดขึ้นบรรลุตามเป้าหมายของบริษัทฯ
มีการกำกับดูแลการปฏิบัติงานในเรื่อง ต่าง ๆ ให้เป็นไปตามกฎระเบียบของบริษัท กฎหมาย
และข้อบังคับต่าง ๆ ของทางราชการ
และมีการบริหารจัดการความเสี่ยงอย่างมีประสิทธิภาพและประสิทธิผล
ในขณะเดียวกันยังคงให้ความสำคัญ ต่อข้อเสนอแนะหรือข้อคิดเห็นจากผู้สอบบัญชีภายนอก
เพื่อพัฒนาระบบงานของบริษัทฯ ให้มีประสิทธิภาพมากยิ่งขึ้น บริษัทฯ
ให้ความสำคัญต่อการมีระบบการควบคุมภายในอย่างต่อเนื่อง
ตามแนวทางการกำกับดูแลที่ดีตามหลักธรรมาภิบาล
โดยมีฝ่ายตรวจสอบภายในเป็นกลไกหลักในการสร้างเสริมและควบคุมระบบการควบคุมภายในให้มีความเหมาะสมเพียงพอ